Compassion – The Antidote To Religious Intolerance

In The Name of Allah The Most Beneficient The Most Merciful
All Praise is for Allah

It was a wonderful honour and opportunity for many delegates to build bridges and break misconceptions at the International Interfaith Peace Conference 2022 with the theme “Compassion – The Antidote to Religious Intolerance” which was held on Saturday, 25 June 2022 at Furama Hotel, Kuala Lumpur.

This international event was organised by the Allied Coordinating Council of Islamic NGOs (ACCIN), Pertubuhan IKRAM Malaysia (IKRAM), Angkatan Belia Islam Malaysia (ABIM) and The Pure Land Learning Center.

Delegates not only came from all parts of Malaysia, but also from as far as Australia, gathering like-minded souls with sincere hearts, who despite our different faiths and backgrounds, were all there to know one another, respect each other and work to spread goodness together.

The whole day consisted of enlightening speeches and heartwarming short talks by YB Wan Ahmad Fayshal as Deputy Minister of National Unity and representatives of many faith groups.

They all had many themes in common, including love, respect and peace. The value highlighted most was compassion, as the leading theme at this year’s conference.

In his speech, Hj Badlishah Sham Baharin, as President of IKRAM, mentioned that in Islamic teaching, “Bismillahirrahmanirrahim” which means In The Name of Allah The Most Beneficient, The Most Merciful has the root word ‘rahmah’ which encompasses mercy, kindness and compassion as divine attributes of Allah and is spread among His creation.

In the Quran, Chapter 21 (Al-Anbiya’) Verse 107, the Prophet Muhammad p.b.u.h is described as ‘rahmatan lil ‘alamin’, meaning a mercy to all the worlds.

The Prophet consistently showed mercy and compassion not only towards his family and companions, but to all Muslims and non-Muslims, and even to animals and the environment.

It is evidently clear that Islamic teachings from Allah’s Words in The Holy Quran and also the Sunnah of Prophet Muhammad p.b.u.h encourage the practice of mercy and compassion among all of God’s creation.

However, within the Muslim community and also other faith communities, practising these values in the context of interfaith relations remain an ongoing challenge.

Hj Badlishah invited everyone to go beyond ‘Tasaamuh’ i.e. tolerance, by continuing to build bridges based on mercy and compassion.

This can be achieved by collaboration and working together towards achieving a better nation through community projects, such as those run by Gabungan Bertindak Malaysia (GBM).

Delegates then split up into mixed groups to have thought-provoking discussions about the challenges of spreading and practising compassion, the hope and opportunities that we can garner on, and ideas and projects that we could initiate in our own circles to spread and invite others to form compassionate communities and subsequently better interfaith relations.

We all went home with new friends from many faiths, both within Malaysia and crossing international borders, with renewed spirits and resolutions to increase our understanding and practice of our own faith, while continuing to build bonds of love, respect, peace and compassion within and among our faith communities.

Here are several take home messages:

Let us together open our hearts and our eyes.

Let us feel and see that we have so much more in common than our differences.

Let it unite us, and not divide us.

Let us keep building bridges to spread love, respect, peace and compassion.

Dr Siti Noor Munirah Ibrahim
Kluster Perpaduan Nasional
Pertubuhan IKRAM Malaysia

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


25,437 kes kematian keseluruhan dicatatkan

SERI KEMBANGAN – Sebanyak 278 kematian baharu akibat jangkitan Covid-19 yang dilaporkan Kementerian Kesihatan Malaysia (KKM) setakat tengah malam tadi.

Ini menjadikan jumlah keseluruhan kematian disebabkan wabak itu kepada 25,437 kes, iaitu 1.15 peratus daripada 2,193,434 kes positif Covid-19 yang dikesan di negara ini.

Manakala, sejumlah 99 daripada 278 kes kematian yang dilaporkan berlaku di luar hospital (brought-in-dead atau BID), sebagaimana menurut data KKM di portal COVIDNOW.

Jumlah kematian yang dilaporkan itu turut merangkumi sejumlah kes tertunggak dengan ada antara kes meninggal dunia beberapa minggu lalu.

Tunggakan kes itu berlaku kerana proses bagi mengesahkan sama ada pesakit Covid-19 meninggal dunia akibat wabak itu, memakan masa.

Dalam pada itu, Portal Github menunjukkan hanya tiga kes kematian dilaporkan berlaku semalam, namun angka itu boleh berubah sekiranya terdapat kes kematian yang masih belum dikemas kini.

Nilai kadar kebolehjangkitan di Malaysia mencatatkan sedikit trend peningkatan iaitu naik kepada 0.92 berbanding 0.91 pada Ahad berbanding hari sebelumnya.

Sembilan negeri mencatatkan kadar kebolehjangkitan melebihi purata kebangsaan iaitu Pahang merekodkan kadar tertinggi dengan mencatatkan 1.02, diikuti Perak, Putrajaya, Perlis, Kelantan, Terengganu, Johor, Melaka dan Sarawak.

Sementara itu, Pulau Pinang, Selangor, Negeri Sembilan, Sabah, Kedah dan Kuala Lumpur catat R-naught di bawah purata kebangsaan, Labuan mencatatkan empat kes baharu Covid-19.

Kadar kebolehjangkitan terendah yang pernah direkodkan tahun ini ialah 0.81 pada 3 Mac lalu, manakala yang tertinggi dicatatkan ialah 1.21 pada 23 Mei.

Nilai R-naught merujuk kepada tahap kebolehjangkitan sesuatu virus, iaitu berapa ramai individu yang boleh dijangkiti oleh satu kes positif.


SET18 asah bakat e-Sport anak muda

Program yang berlangsung dari jam 8.30 pagi hingga 8.30 malam ini dianjurkan oleh Majlis Perbandaran Sepang (MPSepang) dengan kerjasama IKRAM Kawasan Sepang, Pertubuhan AZAM Muda (AZAM), Pertubuhan Pemuda GEMA Malaysia (GEMA) dan AKSI Muda.

Program ini bertujuan untuk mengedepankan e-Sport dan mengasah bakat-bakat baru di samping memperkenalkan IKRAM Sepang dan AZAM sebagai platform e-Sport anak muda khususnya di Sepang.

“Kita menyambut dengan baik hasrat Tun Mahathir untuk menjadikan Cyberjaya dan Sepang sebagai hub e-Sport Malaysia,” kata Tn Ramadhan Lotphi, Ahli Majlis MPSepang.

“Insya-Allah pada masa akan datang, banyak lagi program e-Sport yang kita akan anjurkan di Sepang,” sambung Sdr Mohamad Syahmi Abdul Rahman, Pengarah SET18.

Para peserta SET18 dan Tn Ramadhan Lotphi bersama pemenang pertama, Skuad Eksdi Burden

“IKRAM Sepang sentiasa mencari peluang untuk bersama masyarakat dalam membangunkan bakat dan potensi. Kami percaya setiap bakat dan potensi anak-anak muda hari diasah dan dilentur kearah menyumbang kepada negara kita,” ujar Sdr Mohd Hafif Samsudin selaku Jawatankuasa Rabtul ‘Am dan Belia IKRAM Sepang.

Dalam pertandingan itu, tempat pertama telah berjaya dimenangi oleh Skuad Eksdi Burden yang membawa pulang RM500 beserta hamper, manakala Skuad Reincarnation membawa pulang RM300 dan hamper di tempat kedua.

Skuad Lighting Gaming di tempat ketiga membawa pulang RM200 dan hamper. Hadiah untuk para pemenang telah ditaja oleh Tn Ramadhan sendiri.

Program ini turun dijayakan oleh anak-anak muda dari Nexus yang bertugas sebagai juri pertandingan. Nexus dipimpin oleh Sdr Muhammad Taufik Johan Idris.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Somalia Relief sasar bantuan kemanusiaan RM500,000

Dengan sasaran kutipan RM500,000, bantuan akan difokuskan kepada keperluan makanan, bekalan air bersih dan ubat-ubatan.

“40 peratus daripada bantuan akan disalurkan kepada bekalan air bersih termasuk dengan menyediakan tangki air, 30 peratus untuk perubatan di kem serta pusat perubatan dan 30 peratus lagi untuk makanan”, ucap CEO MyCARE, Haji Kamarul Zaman Shaharul Anwar dalam sidang media hari ini.

Pengerusi MyCARE, Prof Madya Dr Hafidzi Mohd Noor berkata, kempen tersebut dilancarkan kerana Somalia sedang menimpa krisis kebuluran hinggakan kerajaan Somalia telah mengisytiharkan darurat pada 28 Februari lalu dan memohon bantuan antarabangsa.

Dr Hafidzi, Hj Kamarul Zaman dan wakil rakan NGO, KLGhaith

“Sekiranya tidak ditangani dalam kadar segera, Somalia berdepan ancaman krisis kebuluran buat kali ketiga dalam tempoh 25 tahun”.

“Kami mengharapkan sokongan doa dari seluruh rakyat Malaysia agar usaha ini bukan sahaja berjaya tetapi akan berterusan kerana kawasan tersebut sedang mengalami kemarau yang panjang”, tambahnya.

MyCARE akan bekerjasama dengan dua rakan NGO iaitu KLGhaith dan African Relief Commitee (ARC) yang mempunyai pengalaman 25 tahun dan mempunyai 10 rakan kerjasama di seluruh Afrika.

Selain itu, MyCARE juga bercadang untuk menghantar satu misi kemanusiaaan ke Somalia pada 26 April hingga 2 Mei 2017 untuk meninjau sendiri keadaan di sana sambil memantau proses penyaluran bantuan dan mengenal pasti projek-projek jangka panjang yang boleh dilaksanakan.

“Dengan adanya misi ini, kita akan lebih bersedia untuk masa akan datang, bantuan dapat dihantar dengan kadar segera,” jelas Hafidzi Mohd Noor.

Sebarang sumbangan untuk tabung “Somalia Relief 2017” boleh salurkan ke akaun berikut atas nama Humanitarian Care Malaysia Berhad:

MAYBANK – 5515 7500 4299 CIMB ISLAMIC – 8602 135 592 BANK ISLAM – 1209 2010 034904


Jualan Vape Mesti Ada Tamat Tempoh – IKRAM Health

SERI KEMBANGAN – Persatuan Kesihatan IKRAM Malaysia (IKRAM Health) menyambut baik cadangan pihak kerajaan bahawa separuh daripada hasil duti eksais ke atas produk atau cecair bagi rokok elektronik dan vape akan diperuntukkan semula kepada Kementerian Kesihatan.

Peruntukan yang dibentangkan dalam Belanjawan 2023 pada 24 Februari itu sebagai usaha meningkatkan kualiti perkhidmatan kesihatan negara.

“Kami ingin sarankan yang percukaian ini mestilah hanya diimplementasikan selepas Rang Undang-Undang Akta Kawalan Produk Merokok dan Tembakau berjaya digubal oleh parlimen,” kata Yang Dipertua IKRAM Health, Dr Mohd Afiq Mohd Nor dalam satu kenyataan pada Isnin.

Namun begitu tegasnya, kebenaran penjualan rokok elektronik dan vape ini mestilah mempunyai fasal tamat tempoh (sunset clause), kerana secara saintifiknya produk ini telah terbukti berbahaya kepada para penggunanya serta bukan jalan penyelesaian kepada masalah ketagihan rokok konvensional.

“Kebanyakan perokok dikenalpasti sebagai dwi pengguna di mana mereka merupakan pengguna rokok konvensional dan juga pengguna rokok elektronik atau vape,” tambahnya.

IKRAM Health turut merakamkan ucapan ribuan terima kasih kepada Perdana Menteri, Dato’ Seri Anwar Ibrahim dan kerajaan atas peruntukan yang lebih besar diberikan kepada bidang kesihatan dalam Belanjawan 2023, selaras dengan usaha untuk mereformasikan sistem kesihatan negara.

“Peruntukan sebanyak RM36.33 bilion yang disalurkan kepada Kementerian Kesihatan Malaysia (KKM) ini adalah bersamaan dengan 2 peratus daripada unjuran KDNK tahun 2023, meningkat berbanding tahun lalu iaitu 1.89 peratus,” ujarnya.

Katanya, peruntukan ini juga lebih tinggi sebanyak 12.10 peratus (RM3.92 billion) berbanding tahun 2022.

“IKRAM Health mengalu-alukan langkah-langkah serta inisiatif yang dirangka melalui peruntukan ini yang nampak jelas mengutamakan kepentingan rakyat umum, terutamanya kepada golongan B40 tanpa mengabaikan kebajikan warga kerja kesihatan sendiri.”

Jelas Dr Afiq, RM200 juta yang diperuntukan melalui Skim Perubatan Madani dan Skim Peduli Kesihatan PEKA B40 sangat membantu golongan B40 dalam menjalani pemeriksaan atau saringan dan rawatan-rawatan kesihatan di klinik dan pengamal perubatan am swasta tatkala hidup dalam suasana ekonomi yang mencabar ini.

“Manakala peruntukan khas RM3 bilion untuk pengambilan warga kerja melalui lantikan baharu dan beberapa peruntukan besar untuk menaik taraf fasiliti kesihatan memberikan kelegaan kepada seluruh kakitangan kerajaan untuk memberi khidmat yang lebih baik kepada rakyat.”

Tambahnya lagi, IKRAM Health juga meraikan pengumuman Perdana Menteri berkenaan sokongan kerajaan terhadap ikhtiar untuk menyokong Generasi Penamat atau Generational End Game (GEG).

“Sokongan ini bertepatan dengan misi besar negara untuk melindungi golongan generasi akan datang daripada terjebak dengan kegiatan buruk merokok ini khususnya produk merokok alaf baru seperti rokok elektronik dan vape,” ujar beliau.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Impak KBM SSQ+5R terus pikat remaja

Program yang dianjurkan oleh IKRAM Wilayah Persekutuan dengan kerjasama KRJ Motivasi ini merupakan program tahunan dan telah tiga kali dilaksanakan sejak tahun 2008. Pada tahun ini, jumlah penyertaan bertambah 65% berbanding tahun 2009. Hal ini membuktikan keberkesanan program KBM SSQ+5R dan kesannya mula meresap ke dalam hati remaja.

Sasaran utama program ini adalah para remaja di seluruh negara yang  berumur antara 13 hingga 16 tahun. Biarpun majoriti peserta yang hadir  pada tahun ini datang dari sekitar Lembah Kelang, namun ada juga peserta  dari luar termasuklah dari Kedah dan Melaka.

Pihak Penganjur telah menyasarkan beberapa objektif utama bagi program ini, antaranya menyeru para remaja kembali kepada fitrah, mengajak mereka membetulkan amalan fardu harian, melahirkan remaja yang inovatif dan mampu berdikari, menyediakan remaja yang kental fizikal dan mental dan membentuk jati diri serta keperibadian yang mulia.

Program ini telah mengambil kira pelbagai aspek termasuk mental, jasad dan rohani (Mentari). Antara slot-slot yang dilalui oleh para peserta ialah ‘Knowing Me Knowing You’, ‘Chit Chat Remaja’, ‘Janggal Trekking’, Mission Immpossible, Kantong Bocor, Nike Walk, Whats Up, Hidup Zero Alasan, Meniti Angin Malam, Solat not so late dan Menuai Kasih Menyemai Sayang.

Menurut seorang peserta, Afiq bin Azmi, 14 tahun, “Program KBM ini merupakan antara program paling best pernah saya hadir, saya rasa 4 hari 3 malam masih tidak mencukupi. (Kalau boleh) saya dan kawan-kawan mahu lebih lama lagi berada dalam program ini.”

Bagi pengarah program, Mohd Hafiz Abd Hamid, (gambar kanan) KBM SSQ+5R kali ini boleh dikatakan yang paling mencabar kerana banyak perkara perlu diuruskan.

“Pihak urusetia terpaksa bertungkus lumus, berkerja dari awal pagi hingga lewat malam demi memastikan kesempurnaan dan objektif program tercapai. Bagaimanapun segala penat lelah itu terubat apabila kilmaks program ini berjaya menyentuh hati peserta hingga menitiskan air mata penuh kesedaran. Bagi pihak penganjur, kami amat bersyukur ke hadrat Allah subhanahu wataala atas segala bantuan-Nya,” kata Hafiz. Riak kepuasan di wajahnya bagaikan sukar disembunyikan.

Pihak penganjur juga merancang untuk mengadakan program susulan kepada para peserta dalam masa terdekat ini dan berharap agar dapat mengumpulkan para peserta KBM SSQ+5R dalam sesi tersebut.

Program Keindahan Bersama-Mu ataupun KBM ini merupakan sebuah program pembangunan sahsiah dan kesedaran umum di bawah kelolaan Pertubuhan IKRAM Malaysia (IKRAM). Selama 13 tahun diwujudkan, program KBM telah berjaya diadakan di 500 buah sekolah seluruh Malaysia. Kepada pihak sekolah mahupun organisasi yang berminat untuk turut sama menganjurkan KBM di tempat mereka, sila hubungi Kak Yong (017-8786582) atau layari http://krj-motivasi.blogspot.com/


Pusat zakat, NGO diseru bantu ringankan beban rakyat

“Pada hari Jumaat nanti saya akan umumkan satu pakej rangsangan ekonomi prihatin rakyat yang lebih menyeluruh,” kata Perdana Menteri, Tan Sri Dato’ Muhyiddin Yassin dalam perutusan khas semalam.

Menurutnya, pegawai-pegawai di Kementerian Kewangan sedang bekerja bertungkus lumus menyediakan satu pakej rangsangan ekonomi yang akan memberikan manfaat kepada semua.

“Samada anda pemandu teksi, pemandu grab, petani, pengusaha restoran, penjual nasi lemak, penjual goreng pisang, penjual burger, pekerja harian, kerajaan akan berusaha sedaya upaya untuk pastikan anda semua beroleh manfaat. Insya-Allah, no one will be left behind.”

Dalam perkembangan berkaitan, beliau berharap pusat-pusat pungutan zakat di setiap negeri turut memainkan peranan secara lebih proaktif untuk membantu para asnaf yang sedang menghadapi keadaan hidup yang agak lebih sukar pada masa ini.

“Berilah bantuan kepada mereka. Mungkin mereka yang sebelum ini tidak tersenarai sebagai asnaf, tetapi dalam keadaan ekonomi yang terjejas pada masa ini, mereka menjadi golongan asnaf yang layak menerima bantuan zakat,” sarannya.

Dalam mesyuarat kabinet hari ini, beliau telah mengarahkan Menteri di Jabatan Perdana Menteri (Hal Ehwal Agama) untuk menggerakkan jentera Pusat Pungutan Zakat Wilayah Persekutuan bagi mengenal pasti golongan asnaf yang layak disalurkan bantuan zakat dengan kadar segera.

“Saya berharap pusat pungutan zakat di negeri-negeri lain juga dapat melakukan perkara yang sama.”

Selain itu, beliau turut menyeru semua pertubuhan kebajikan agar membantu mereka yang memerlukan tanpa mengira bangsa dan agama dalam situasi yang menguji ini.

“Kesusahan yang mereka alami belum pernah terjadi. Dan saya percaya anda semua boleh melakukan sesuatu yang bermakna untuk meringankan beban mereka,” ujarnya.

Sebagai Perdana Menteri, beliau turut mengakui bertanggungjawab sepenuhnya terhadap kebajikan rakyat.

“Ini amanah yang saya pikul. Sebagai manusia saya tidak sempurna, tetapi saya berjanji akan melakukan yang terbaik. Insya-Allah, dengan izin Allah SWT, kita akan dapat bersama-sama mengharungi dugaan besar ini.”

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Mengisi Kemenangan Demi Pengislahan

اللَّهُ أَكْبَرُ اللَّهُ أَكْبَرُ اللَّهُ أَكْبَرُ

لَااِلٰهَ اِلَّا اللَّهُ وَاللَّهُ أَكْبَرُ اللَّهُ أَكْبَرُ وَلِلَّهِ الْحَمْدُ

Firman Allah SWT dalam surah al-Baqarah, ayat 183:

“Wahai orang-orang yang beriman! Diwajibkan atas kamu berpuasa sebagaimana telah diwajibkan atas orang-orang yang terdahulu daripada kamu, agar kamu bertakwa.”

Setinggi-tinggi kesyukuran kepada Allah SWT kita ucapkan kerana diberi kekuatan menunaikan tanggungjawab melaksanakan kewajipan ibadah Ramadan.

Telah sebulan kita berpuasa, menahan lapar dan dahaga, bermujahadah melawan nafsu sambil menyemai sifat keinsafan serta belas kasihan terhadap golongan yang kurang bernasib baik, yang diuji dengan kesusahan hidup. Kini, fajar Syawal hadir menyinsing, setelah terbenamnya mentari Ramadan 1439 Hijrah.

Umat Islam di seluruh dunia menyambut hari kemenangan, iaitu perayaan Aidilfitri yang mulia ini, dengan penuh rasa syukur dan suasana harmoni.

Dan sebaiknya, kita menyambut hari ini dengan memperbanyakkan amalan bertasbih, bertahmid, bertahlil serta bertakbir membesarkan serta memuji dan memuja Allah SWT, bersyukur atas kemenangan keimanan dan ketakwaan yang dianugerahkan-Nya.

Alhamdulillahi Rabbil Alamin, sebelum Ramadan sekalian rakyat Malaysia menghadapi situasi pilihan raya. Sesudah Ramadan, umat Islam menyambut Aidilfitri pula.

Rakyat Malaysia telah mendapat kerajaan Malaysia yang baharu. Maka kita juga perlulah membantu serta memberikan sokongan terhadap usaha-usaha baik yang dilakukan pihak kerajaan bagi membangunkan Malaysia yang lebih baik.

Saya menyeru kepada semua ahli IKRAM khususnya dan umat Islam amnya agar melakukan ibadah solat sunat Aidilfitri bersama kaum keluarga dan mengambil peluang melakukan kunjungan antara kaum Muslimin tanpa mengira latar belakang kerana semua Muslimin adalah bersaudara.

Selain itu, hubungan kekeluargaan dan jalinan kasih sayang antara suami isteri dan antara anak-anak dengan ibu bapa perlu dipertingkatkan.

Tidak terkecuali, hubungan antara para pemimpin IKRAM sama ada di peringkat pusat mahupun di peringkat negeri dan kawasan dengan ahli terus diikat dengan jalinan ukhuwah dan mahabbah fillah kerana ini semua adalah rahsia dan asas kekuatan jemaah kita ini.

Seharusnya, kita saling mendoakan dan bermaafan pada bulan yang mulia ini. Syawal adalah bulan pengukuhan persaudaraan dan perpaduan ummah. Marilah kita hulurkan salam persaudaraan dan kasih sayang. Lupakan persengketaan lama dan jalinkan kembali ukhuwah dan kasih sayang sesama kita.

Hari sambutan Aidilfitri ini adalah hari kegembiraan dan kebahagiaan bagi semua orang yang beriman dan bertakwa yang telah berjaya menunaikan kewajipan yang diperintahkan Allah SWT.

Kita kembali kepada fitrah yang suci setelah melalui pentarbiahan madrasah Ramadan melawan dorongan hawa nafsu dan menundukkan jiwa kepada mentaatati Allah. Mudah-mudahan ia berjaya menjadikan hati-hati kita kembali bersih dengan keimanan dan mampu menjana daya juang baru dalam pelbagai relung dan medan amal.

Pada bulan yang penuh kemuliaan ini, kita juga tidak harus melupakan golongan yang memerlukan, yang ditimpa bencana, anak-anak yatim, ibu tunggal yang memerlukan bantuan dan fakir miskin yang menuntut pembelaan.

Kita juga seharusnya mendoakan secara berterusan agar negara Malaysia dipimpin sebagaimana yang Allah dan Rasul-Nya perintahkan berlandaskan al-Quran dan as-Sunnah serta terus memperjuangkan kebenaran dan keadilan.

Tidak dilupakan juga, saudara Islam kita di bumi Palestin yang masih ditindas di bumi sendiri, saudara-saudara kita di bumi Syria yang terus bergolak dan bermandi darah, nasib umat Islam Rohingya di Myanmar, di Iraq, Yaman dan di seluruh dunia yang sedang dirundung malang.

Marilah kita melakukan yang terbaik bagi menjayakan seluruh agenda pembaikan dan pengislahan ummah dan masyarakat dalam negara Malaysia sebagaimana kehendak syariah serta membangunkan Malaysia sebagai Negara Rahmah, Baldatun Tayyibatun wa Rabbun Ghafur.

Tingkatkan azam dan usaha ke arah memperbaiki situasi umat, masyarakat dan negara ke satu tahap perkembangan dan kemajuan yang lebih baik. Semoga seluruh amal kebaikan yang kita lakukan diterima Allah SWT, menjadi jariah kebaikan yang berpanjangan walaupun setelah kita tiada nanti.

Dr Mohd Parid Sheikh AhmadPresiden Pertubuhan IKRAM Malaysia

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Anugerah Guru Global 2016: Tahniah Hanan Al Hroub

Pertubuhan IKRAM Malaysia (IKRAM) mengucapkan jutaan tahniah ke atas Hanan Al Hroub dari Palestin atas kejayaan beliau memenangi Anugerah Guru Global 2016 anjuran Varkey Foundation dengan membawa pulang hadiah bernilai $1 juta (RM4.1 juta) di Dubai, Emiriah Arab Bersatu (UAE) pada 14 Mac 2016.

Beliau yang mengajar di Samiha Khalil High School, al-Bireh, Palestin, dibesarkan di kem pelarian Bethlehem. Latar belakang tinggal di kawasan konflik melatih beliau menjadi pakar dalam menyokong kanak-kanak yang trauma akibat keganasan dan konflik sehingga mampu membawa para pelajarnya mencapai kejayaan dalam pelajaran.

Sesungguhnya, sesi pengajaran dan pembelajaran dalam kawasan konflik tidak menghalang mereka, khususnya rakyat Palestin yang dijajah Zionis Israel untuk menempa nama dan mencapai kejayaan. Pengalaman dan kejayaan mereka ini amat perlu kita contohi dan teladani.

Haji Kamarul Zaman Shaharul AnwarPengerusiJawatankuasa Perhubungan AntarabangsaPertubuhan IKRAM Malaysia (IKRAM)


Bahaya Internet: Jari Sebar Dusta Undang Sengketa

Manusia gemar berkata-kata, baik dalam bentuk perbincangan serius, berbual kosong mahupun mengumpat.

Dengan kata-kata, seseorang itu termotivasi untuk melakukan kebaikan. Kata-kata juga boleh mengakibatkan perselisihan faham apabila lidah menjadi wadah melemparkan pendustaan.

Pada masa dahulu, lidah adalah alat komunikasi berkesan untuk menularkan kata-kata dusta. Hal ini diperihalkan melalui firman Allah SWT berikut yang bermaksud:

“Dan janganlah kamu mengatakan terhadap apa yang disebut-sebut oleh lidahmu secara dusta, “Ini halal dan ini haram,” untuk mengada-adakan pembohongan terhadap Allah. Sesungguhnya orang yang mengada-adakan pembohongan terhadap Allah tidak akan beruntung.” (An-Nahl: 116)

Kini segalanya di hujung jari. Kewujudan Internet membolehkan pelbagai laman sesawang dan aplikasi media sosial dimuat turun atau diakses.

Setakat Oktober 2022, pengguna Internet di seluruh dunia berjumlah 5.07 bilion, manakala pengguna media sosial berjumlah 4.74 bilion.

Pengguna telefon bimbit pula berjumlah 5.48 bilion. Negara yang mempunyai populasi digital terbesar di dunia adalah China yang berjumlah 1.02 bilion orang.

Laman sesawang yang sering dilawati pengguna Internet dunia setakat November 2022 adalah google.com dengan jumlah lawatan sebanyak 91,994,668,638.

Platform media sosial paling popular di dunia pada tahun 2022 adalah Facebook dengan jumlah pengguna aktif bulanan sebanyak 2.9 bilion.

Segala maklumat mudah dicapai. Gandingan jari dan Internet menyebabkan pendustaan lebih pantas menular berbanding mulut. Capaian pendustaan lebih meluas sehingga ke pelosok dunia.

Terdapat juga pelaku dan penyebar yang tidak diketahui identitinya kerana menggunakan akaun media sosial palsu. Begitulah cabaran pada masa kini dalam menghadapi pendustaan dalam alam maya.

Impak daripada perbuatan mereka amatlah besar terhadap individu, masyarakat atau pihak yang menjadi sasaran kerana boleh menimbulkan prasangka dan stereotaip negatif. Allah SWT menegah prasangka melalui firman-Nya yang bermaksud:

“Wahai orang-orang yang beriman! Jauhilah daripada berprasangka, sesungguhnya sebahagian daripada prasangka itu dosa, dan janganlah kamu mencari kesalahan orang lain, dan janganlah ada di antara kamu yang mengejek sebahagian yang lain. Apakah ada di antara kamu yang suka memakan daging saudaranya yang sudah mati? Tentu kamu berasa jijik. Bertakwalah kepada Allah, sesungguhnya Allah Maha Penerima Taubat, lagi Maha Penyayang.” (Al-Hujurat: 12)

Pendustaan demi pendustaan yang ditularkan lama-kelamaan akan dianggap sebagai perkara yang benar pada mata masyarakat jika tidak diselidiki terlebih dahulu, seperti yang diperihalkan melalui firman-Nya yang bermaksud:

“Ingatlah, di antara kebohongannya, mereka benar-benar mengatakan. “Allah mempunyai anak.” Dan sungguh, mereka benar-benar pendusta.” (Al-Saffat: 151 – 152)

Hal ini akan menyebabkan masyarakat akan mempercayai bahawa kebenaran merupakan perkara dusta seperti dalam firman-Nya yang bermaksud:

“Maka siapakah yang lebih zalim daripada orang yang membuat kebohongan terhadap Allah dan mendustakan kebenaran yang datang kepadanya? Bukankah neraka Jahanam itu tempat tinggal bagi orang-orang kafir?” (Az-Zumar: 32)

Begitu juga firman Allah SWT berikut yang bermaksud:

“Tiadalah yang lebih zalim daripada orang yang mereka-reka pembohongan terhadap Allah atau mendustakan ayat-ayat-Nya? Sesungguhnya orang-orang yang berdosa itu tidak akan berjaya.” (Yunus: 17)

Oleh sebab itu, sebarang informasi yang diterima perlulah diselidiki terlebih dahulu agar tidak sewenang-wenangnya menerima dan menyebarkan khabar dusta kepada orang lain seperti dalam peringatan-Nya yang bermaksud:

“Wahai orang-orang yang beriman! Jika seseorang yang fasik datang kepadamu membawa suatu berita, maka telitilah kebenarannya, agar kamu tidak mencelakakan suatu kaum kerana kebodohan yang akhirnya membawa kepada penyesalan.” (Al-Hujurat: 6)

Penularan dusta semakin menyukarkan ‘pembersihan’ prasangka dan stereotaip negatif dalam kalangan masyarakat terutama yang berbilang kaum.

Perkembangan itu amatlah tidak baik terutama dalam persekitaran yang memerlukan kerjasama dan persefahaman.

Penggunaan kata perlulah bersesuaian dan jelas agar tidak timbul salah faham atau menyentuh perkara yang sensitif.

Gunakanlah jari-jemari untuk mencipta atau kongsikan kandungan mahupun kata-kata yang dapat memotivasi serta mewujudkan suasana harmoni dan bersatu padu.

Zulfiqar Mohd Yusof
Pensyarah Kolej Al-Quran Sayyidina Ali

Penafian: Tulisan ini adalah pandangan peribadi penulis dan tidak semestinya mencerminkan pendirian IKRAM.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Dua Insiden Tembakan Kejutkan Serbia: 17 Terkorban

Serbia telah digemparkan dengan dua insiden tembakan berasingan pada 3 dan 4 Mei lepas yang mengorbankan sekurang-kurangnya 17 orang, dan negara itu telah berkabung selama tiga hari menandakan penghormatan kepada mangsa.

Tragedi ini melibatkan pembunuhan beramai-ramai di sebuah sekolah di ibu negara pada Rabu dan amukan di luar bandar keesokannya.

Kali terakhir kejadian tembakan rambang berlaku adalah pada 2013 melibatkan seorang veteran perang  yang membunuh 13 orang di Velika Ivanca, iaitu sebuah pekan yang terletak kira-kira 25 batu di selatan ibu kota, Belgrade.

Tembakan pada Khamis telah berlaku berhampiran bandar Mladenovac, yang mana suspek berusia 21 tahun telah melepaskan tembakan awal ke arah halaman sekolah di kampung Dubona sehingga membunuh seorang pegawai polis dan kakaknya berserta mangsa-mangsa yang lain.

Lelaki tersebut melarikan diri sebelum ditemui polis beberapa jam kemudian di rumah saudaranya pada awal pagi Jumaat.  Suspek yang ditangkap didapati memiliki empat bom tangan serta sejumlah besar senjata dan peluru haram.

Sebelumnya, berlaku tembakan di sekolah rendah Vladislav Ribnikar di tengah Belgrade melibatkan suspek berusia 13 tahun yang menggunakan senjata api milik bapanya dalam kejadian tersebut.

Polis berkata, remaja tersebut telah merancang serangan Rabu lepas selama sebulan, lengkap dengan lakaran bilik darjah dan senarai pelajar-pelajar yang ingin dibunuh.

Remaja itu mencederakan enam pelajar lain dan seorang guru sebelum menghubungi polis sendiri dengan mengatakan, “Saya seorang psikopat dan perlu bertenang,” menurut ketua polis Belgrade, Veselin Milic.

Milic mengatakan, suspek telah membawa dua senjata api dari rumahnya dan mengetahui cara menggunakan senjata tersebut ketika mengikuti bapanya melakukan latihan tembakan sasaran.

Senjata tersebut telah disimpan dalam peti yang dikunci dengan kod keselamatan. Suspek didapati membawa empat Molotov cocktail (bom botol) bersama di dalam beg galasnya.

Menurut undang-undang Belgrade, suspek yang berusia 13 tahun tidak boleh disabitkan kesalahan jenayah kerana masih di bawah umur dan sedang diberikan penilaian psikiatri.

Undang-undang semasa mengenai pesalah juvana menyatakan bahawa kanak-kanak bawah umur mestilah sekurang-kurangnya 14 tahun untuk didakwa secara jenayah.

Serbia mempunyai undang-undang senjata api yang ketat, namun rantau Balkan adalah antara wilayah dalam senarai teratas di Eropah dalam pemilikan senjata api per kapita.

Menurut kumpulan penyelidikan Small Arms Survey, kira-kira 39 daripada 100 orang rakyat Serbia berserta seluruh wilayah Balkan memiliki senjata api [1].

Serbia masih dibanjiri dengan senjata termasuk senjata gred tentera di tangan persendirian yang tersisa daripada peperangan tahun 1990an yang memecahkan Yugoslavia kepada beberapa negara.

Susulan kejadian ini, pihak polis menggesa orang ramai untuk menyimpan senjata mereka dalam tempat berkunci dan menjauhkannya daripada capaian kanak-kanak.

Pakar di negara itu telah berulang kali memberi amaran terhadap bahaya kewujudan senjata di negara itu yang masih banyak menimbulkan unsur perpecahan.

Penjenayah perang yang  telah disabitkan kesalahan diraikan dalam saluran TV dan keganasan terhadap kumpulan minoriti sering tidak dihukum.

Mereka turut mengaitkan kejadian ini dengan ketidakstabilan selama berdekad-dekad ekoran daripada konflik sejak tahun 1990an serta kesulitan ekonomi  yang dialami secara berterusan.

Berikutan tragedi tembakan yang mengejutkan ini, Menteri Pendidikan Serbia, Branko Ruzic meletakkan jawatan.

“Sebagai seorang lelaki yang bertanggungjawab dan dibesarkan dengan baik, seorang profesional dalam memenuhi semua tugas awam setakat ini, seorang ibu bapa dan juga sebagai warga Serbia, saya membuat keputusan yang rasional untuk meletakkan jawatan,” kata Ruzic dalam surat peletakan jawatannya kepada Perdana Menteri Serbia, Ana Brnabic.

Puluhan ribu rakyat Serbia berhimpun di ibu kota Belgrade Isnin lalu, memenuhi jalan raya bagi menuntut keselamatan yang lebih baik, pengharaman berunsur keganasan di media dan perletakan jawatan Menteri yang penting. Protes yang sama telah diadakan di beberapa bandar Serbia yang lain.

Penunjuk perasaan dan penyokong pembangkang menuntut stesen TV dan tabloid yang mempromosikan kandungan ganas ditutup. Mereka juga mahukan pengharaman akhbar pro-kerajaan yang kerap mencetuskan ketegangan yang mensasarkan pihak lawan politik yang tidak sehaluan.

Penunjuk perasaan turut menuntut sidang parlimen tergempar dan perbahasan tentang keadaan keselamatan keseluruhan.

Lanjutan daripada kejadian ini, kerajaan memperkenalkan beberapa langkah dalam usaha mencegah keganasan di sekolah dan mengurangkan bilangan senjata yang dipegang oleh orang awam.

“Akan ada keadilan. Raksasa ini tidak akan pernah melihat cahaya hari, sama ada raksasa kecil mahupun raksasa kecil yang lebih tua,” kata Presiden Serbia, Aleksandar Vucic, sambil melabelkan perbuatan ini sebagai serangan pengganas. Beliau mencadangkan kawalan senjata baharu yang ketat.

Vucic mencadangkan moratorium ke atas permit senjata tanpa mengira jenis senjata. Beliau juga mengumumkan semakan permit senjata sedia ada dan mengadakan pemeriksaan perubatan dan psikologi yang lebih kerap terhadap pemilik senjata.

Menurutnya, kerajaan juga akan mengambil 1,200 pegawai polis baharu bagi meningkatkan sekuriti di sekolah.

Polis Serbia pada Isnin lalu mengumumkan pengampunan sebulan kepada mereka yang menyerahkan senjata haram. Mereka melaporkan 1,500 senjata telah diserahkan pada hari pertama operasi.

Pakar psikologi klinikal, Branka Kordic memberitahu media Al Jazeera bahawa para belia di negara itu telah membesar dalam persekitaran yang tidak sihat kerana masyarakat menawarkan mereka perkara-perkara yang salah.

“Moral sivik tidak wujud iaitu menghormati dan mengambil berat terhadap orang lain. Ia adalah mengenai pembohongan, menipu di mana sahaja anda pergi dan anak-anak membesar dalam lingkungan nilai negatif ini,” katanya.

“Cukuplah untuk anak-anak melihat parlimen kita. Ahli Parlimen meludah, menjerit menghina dan kanak-kanak menonton rancangan TV realiti yang mengerikan ini. Dan kemudian kita bertanya kepada diri sendiri bagaimana ini berlaku? Kita patut terkejut kerana ia tidak berlaku lebih awal.” ujarnya lagi.

Kordic berkata, daripada semua langkah yang diumumkan, tiada larangan ke atas sebarang rancangan bermasalah.

“Rancangan realiti yang mengerikan dan menjijikkan ditunjukkan seperti Zadruga. Apa gunanya mengawal senjata apabila kita membesarkan anak-anak kita di bawah taraf maruah manusia?” selar Kordic.

Mengulas lanjut, Kordic berkata, “Guru telah berkata mereka tidak tahu cara untuk menguruskan kanak-kanak yang agresif. Semua orang memerlukan bantuan, tetapi bantuan tidak datang dari mana-mana. Semuanya telah dipolitikkan,” kata Kordic.

Pakar psikologi, Marina Nadejin Simic memberitahu media Al Jazeera bahawa sistem pendidikan Serbia memerlukan pembaharuan dan sistem kesihatan perlu memberi lebih perhatian kepada kesihatan mental golongan muda.

Basmin Maarof
Pegawai Jabatan Komunikasi dan Media
Pertubuhan IKRAM Malaysia

Sumber:
[1] Estimating global civilian – Held firearms numbers
[2] Al Jazeera, Reuters, CNN

Penafian: Tulisan ini adalah pandangan peribadi penulis dan tidak semestinya mencerminkan pendirian IKRAM.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Lindungi anak-anak, jangan sampai menangis tidak berlagu

Berikutan perkongsian di facebook Mothers Against Pornography (MAP) mengenai pendedahan MalayMail tentang wujudnya kumpulan syaitan bertopengkan manusia yang berkongsi video pornografi kanak-kanak di Telegram, ramai sahabat MAP berasa marah.

“Ada juga yang terkejut dan tidak menyangka wujudnya golongan sebegini dalam masyarakat kita,” ujar Sekretariat MAP.

Dalam pada itu, tentunya tidak dapat dibayangkan bagaimana mereka boleh hidup dan bernafas setiap hari setelah melakukan perbuatan jijik itu.

“Bersesuailah dengan peribahasa, harapkan pegar, pegar makan padi.”

Percaya atau tidak, kebanyakan kes-kes pencabulan yang berlaku ke atas anak-anak, tidak kira kecil atau remaja, dilakukan oleh mereka yang sepatutnya melindungi anak-anak tersebut.

“Ia dilakukan oleh mereka yang kenal dengan anak-anak ini, yang rapat dengan mereka seperti bapa, bapa tiri, bapa saudara, suami pengasuh, anak pengasuh, sepupu, datuk,” katanya lagi.

Beliau turut mempersoalkan, adakah kita hanya sekadar membaca dan membiarkan kisah-kisah tragis itu berlalu pergi kerana kita merasakan yang ianya tidak terjadi kepada anak-anak kita?

“Jangan sampai kita menangis tidak berlagu kerana menyesal tidak mengambil berat dan mengambil tahu.”

Dalam perkembangan berkaitan, MAP mengajak rakyat Malaysia agar sama-sama mengambil peduli dan memperkasakan pengetahuan anak-anak dengan menyokong “Love Myself Campaign”.

“Mari bersama-sama kami, kita berpegang tangan berganding bahu dalam menyebarluaskan kesedaran tentang keselamatan diri dan maruah anak-anak kita. ‘Diri Saya Hak Saya’ adalah manifestasi kekuatan kita dan anak-anak,” jelasnya.

MAP turut menggalakkan semua untuk mengikuti kursus atas talian (online course) secara percuma berkaitan cara-cara menjaga keselamatan diri dan maruah anak dengan melayari https://www.openlearning.com/courses/rahsia-peribadi-lmt/HomePage.

“Jom sertai pertandingan video berkisar tentang topik ini (Diri Saya Hak Saya), terbuka untuk anak-anak berumur 5-12 tahun.”

Selain itu, MAP turut mengajak rakyat Malaysia untuk bersama-sama menyertai larian LoveMyself Run 2017 pada Ahad, 22 Oktober 2017 bertempat di Padang Merbok, Kuala Lumpur sebagai tanda solidariti bencikan dan menolak virus pornografi daripada terus merebak dan bernanah dalam masyarakat kita.

Untuk mengetahui lebih lanjut tentang kempen ini, sila layari laman web www.lovemyself.ikram.org.my atau facebook Love Myself Campaign.


PRU15: RUU Anti Lompat Parti Sinar Baharu Demokrasi Malaysia

Mutakhir ini, landskap politik yang tidak menyenangkan menyebabkan berlakunya kelesuan politik dalam kalangan rakyat. Hal ini dapat dilihat menerusi peratusan keluar undi semasa pilihan raya negeri seperti di Johor dan Melaka pada tahun lalu.

Dengan pertambahan pengundi muda menerusi pendaftaran pengundi secara automatik dan kelulusan RUU Undi18, kelesuan ini dibimbangi akan menyebabkan lebih ramai memilih untuk tidak keluar mengundi, lalu menjejaskan pengamalan demokrasi yang berdiri di atas representasi suara rakyat.

Sikap sebahagian ahli politik yang tidak beretika dan mementingkan maslahat peribadi berbanding kebajikan rakyat menyebabkan rakyat muak dan kecewa terhadap politik negara.

Malah, yang lebih membimbangkan apabila mereka merasakan tiada keperluan untuk cakna dengan isu semasa kerana beranggapan semua ahli politik adalah sama dan jijik.

Antara sikap tidak beretika seseorang ahli politik adalah ketika dia memilih untuk berpindah parti politik demi merebut kuasa dan jawatan yang dijanjikan selepas dipilih dan dilantik menjadi wakil rakyat menerusi proses pilihan raya.

Sedangkan, ada rakyat memilih beliau melihat kepada integriti dan aspirasi parti yang diyakini mampu untuk mentadbir negara dengan lebih baik.

Sikap yang tidak bermoral ini semestinya memberikan tanggapan yang buruk terhadap ahli-ahli politik secara khusus dan terhadap pengamalan demokrasi di negara secara umum, seterusnya menatijahkan defisit kepercayaan dalam kalangan rakyat.

Menyedari hal ini, Rang Undang-Undang (RUU) Anti Lompat Parti telah diperkenalkan untuk melarang ahli-ahli politik bertukar-tukar parti politik demi menjaga kestabilan kedudukan mereka tanpa menghiraukan isu-isu rakyat.

Dalam RUU ini, Ahli Dewan Rakyat yang keluar daripada parti politik dalam satu gabungan parti dan menyertai parti politik lain dalam parti gabungan yang sama atau berbeza akan dihentikan khidmat menjadi Ahli Dewan Rakyat.

Oleh itu, penggubalan akta anti-lompat parti telah mendapat sokongan dua pertiga majoriti di Parlimen bagi meminda Perkara 10 (1)(c) Perlembagaan Persekutuan. Dalam Perlembagaan Persekutuan, Perkara 10(1)(c) memberi kebebasan individu untuk berpersatuan.

Apabila perkara ini dipinda, ia bermakna kebebasan tersebut tidak bersifat mutlak dan sekatan akan dikenakan ke atas hak untuk membentuk persatuan yang berkaitan ahli parti politik di dalam Dewan Rakyat dan Dewan Negara.

Akhirnya, pada 28 Julai 2022 Rang Undang-Undang Anti Lompat Parti telah diluluskan di Dewan Rakyat. Kelulusan rang undang-undang ini adalah harapan untuk mengembalikan kepercayaan rakyat terhadap pengamalan politik di Malaysia dan memulihkan kelesuan politik.

Tambahan lagi, kelulusan rang undang-undang ini sendiri merupakan manifestasi kuasa rakyat dalam membentuk polisi dan dasar negara.

Justeru, ia merupakan sebuah kejayaan yang sepatutnya memotivasikan kita untuk turun mengundi PRU15 dan memilih wakil yang benar-benar bekerja untuk rakyat.

Shakirah Ahmad Sharifuddin
Ahli Jawatankuasa IKRAM Legal

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


KONSISTEN 2016: Pupuk disiplin, bina ukhuwah

Konvensyen anjuran Jawatankuasa Seberang Laut (JKSL) IKRAM ini bertujuan memperkenalkan IKRAM di samping memupuk disiplin dan pengorbanan, memberi kesedaran tentang kepentingan kesihatan dan membina ukhuwah dalam kalangan peserta dari pelbagai negara.

Merasmikan KONSISTEN 2016 di Kem Nur Lembah Pangsun, Dr Hj Mohd Parid Sheikh Ahmad, Presiden IKRAM melahirkan harapan kepada para mahasiswa supaya membantu gerak kerja dakwah di Malaysia apabila menamatkan pelajaran di luar negara, memandangkan sejarah IKRAM di negara ini juga bermula dalam kalangan mereka sekitar tahun 1970-an.

Ucapan perasmian Presiden IKRAM, ucapan Hj Azman dan perkongsian Dr Alizi

Turut hadir dalam konvensyen yang berslogankan “Disiplin, Ukhuwah, Fitness” ini adalah Tn Hj Azman Ali, Pengerusi JKSL IKRAM di mana dalam ucapannya beliau menekankan bahawa para mahasiswa adalah aset berharga umat untuk menggerakkan dakwah dalam kalangan masyarakat kelak.

Dalam konvensyen ini, para peserta turut disajikan dengan perkongsian mengenai psikologi pendakwah oleh Dr Alizi Alias, amal kemahasiswaan oleh Saudara Mohammad Raswan Othman Mydin dan prinsip dalam menghadapi perselisihan oleh Ustaz Abd Muhaimin Mohammad Sahar.

KONSISTEN 2016 juga diserikan dengan forum “IKRAM: Kini dan Masa Depan” yang menampilkan Naib Presiden IKRAM, Hj Shahrul Aman Mohd Saari dan Setiausaha Agung, Hj Nahar Md Nor sebagai panelis serta Saudara Fikri Ahmad, Ahli Parlimen Belia Malaysia sebagai moderator.

Perkongsian Ustaz Abdul Muhaimin, forum dan aktiviti kecergasan

Memperkenalkan IKRAM, Hj Nahar menjelaskan bahawa IKRAM merupakan NGO Islam di mana apa sahaja pendirian rasmi IKRAM, ia membawa pandangan Islam berdasarkan kondisi zaman abad ke-21 dan tempat iaitu di Malaysia.

Shahrul Aman pula mengajak anak muda untuk melibatkan diri dalam sayap atau institusi-institusi IKRAM yang pelbagai seperti dalam aspek keusahawanan, kemanusiaan, pendidikan, tarbiah, khidmat masyarakat, kewanitaan dan lain-lain.

“IKRAM mempunyai banyak saluran yang sangat mengalu-alukan sumbangan masa,tenaga, dan buah fikiran anak-anak muda,” jelasnya kepada kira-kira 100 orang peserta.

Pimpinan IKRAM bersama para mahasiswa KONSISTEN 2016

Selain itu, peserta konvensyen yang bertemakan mukhayyam ini turut dilatih dengan disiplin dan ilmu tentang kecergasan seperti cara senaman yang betul dan tip makan yang sihat oleh Coach Faizul dan para peserta juga mempamerkan bakat kesenian pada malam persembahan mengikut kumpulan.

Sementara itu pada tarikh yang sama, KONSISTEN 2016 bagi mahasiswi turut diadakan di Lembah Azwen Resort di sini yang disertai 160 orang peserta di mana konvensyen ini telah dirasmikan oleh Ketua Wanita IKRAM, Datin Paduka Hjh Che Asmah Ibrahim.

Bermula dengan ice-breaking dan pembahagian kumpulan, para peserta melalui slot Nadwah yang membincangkan tentang prinsip-prinsip umum Islam dalam Usul 20. Para peserta turut dikongsikan dengan pengenalan tentang halatuju IKRAM dan peranan wanita muda dalam menerajuinya oleh Pengerusi Jawatankuasa Wanita Muda, Dr Diana Katiman di samping perkongsian mengenai amal kemahasiswaan untuk dilaksanakan di tempat belajar masing-masing.

Pimpinan Wanita IKRAM bersama para mahasiswi KONSISTEN 2016

Konvensyen turut disajikan dengan perkongsian mengenai keakhawatan dalam membentuk sifat-sifat seorang pendakwah bersama tokoh-tokoh Wanita IKRAM dan turut diserikan dengan ‘Malam Apresiasi Akhawat’ dengan persembahan kesenian para peserta.

Sesi penutup bersama Jawatankuasa Wanita IKRAM Pusat pula mengakhiri KONSISTEN 2016 untuk mahasiswi. Hadir dalam penutup Datin Paduka Hjh Che Asmah, Prof Madya Dr Sabariah Baharun (Setiausaha Wanita), Puan Syarifah Mahiza Syed Abd Kadir (Bendahari Wanita) dan Dr Diana.

Semoga konvensyen ini dapat memupuk disiplin, pengorbanan dan membina ukhuwwah dalam kalangan mahasiswa seterusnya menjadi bekalan dan semangat untuk mereka menggembleng tenaga bagi menggerakkan dakwah dalam kalangan masyarakat, insya-Allah.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Hi-Tea NGO perkasa program kemasyarakatan

Majlis ini bertujuan untuk menjalinkan kerjasama dalam program-program kemasyarakatan di samping dapat berkenalan dan merapatkan ukhuwah dalam kalangan NGO-NGO di sekitar Pahang.

Majlis bermula dengan ucapan dan pengenalan IKRAM oleh Yang Dipertua IKRAM Pahang, En. Suhaimi Mohd. Aripin yang turut menggariskan hasrat dan tujuan Majlis Hi-Tea ini diadakan diikuti dengan ucapan dan pengenalan ringkas daripada setiap NGO jemputan.

Lapan NGO yang diwakili pimpinan tertinggi hadir memeriahkan majlis iaitu ABIM Pahang, WADAH Pahang, PERKIM Pahang, MACMA Pahang, Persatuan Kebajikan Anak Yatim (PEKAYA) Pahang, Drug Intervention Community (DiC) Pahang, GEMA Pahang dan IMAM Pahang.

IKRAM Pahang turut merakamkan penghargaan kepada semua pimpinan dan wakil NGO yang telah sudi hadir dan berkongsi pengalaman dan aktiviti-aktiviti NGO masing-masing.

Dalam perkembangan berkaitan, pelbagai ruang dan relung NGO masing-masing telah dikenal pasti agar NGO-NGO yang hadir dapat menjalinkan dan mengadakan kerjasama dalam merancang dan melaksanakan program untuk masyarakat di Negeri Pahang.

Dengan berlangsungnya majlis ini, ia diharapkan mampu melonjakkan lagi amal dan aktiviti kemasyarakatan untuk kebaikan dan pembinaan masyarakat di Pahang khususnya dan seluruh negara amnya.


KWSP: Simpanan hari sesak anda

Terngiang-ngiang respons awal yang keluar tentang cadangan agar dibenarkan pengeluaran daripada akaun Kumpulan Wang Simpanan Pekerja (KWSP) dalam krisis COVID-19 sebagai ‘sesuatu yang sukar’. Setelah mendapat kecaman netizen dan rungutan pelbagai pihak, barulah dibenarkan, itu pun RM500 sebulan sahaja.

Dalam pembentangan Belanjawan 2021 baru-baru ini, Menteri Kewangan, Tengku Datuk Seri Zafrul Tengku Abdul Aziz mengumumkan kebenaran pengeluaran Akaun 1 KWSP secara bersasar sebanyak RM500 sebulan dengan jumlah sehingga RM6,000 bagi tempoh 12 bulan yang memberi manfaat kepada kira-kira 600,000 pencarum yang layak.

Bagi golongan pekerja yang mencarum, pengumuman ini agak mengecewakan kerana caruman di KWSP merupakan tabungan mereka. Pada masa sesak inilah mereka memerlukan duit itu untuk menghadapi krisis ekonomi akibat COVID-19.

Ada yang diberhentikan kerja, ada yang syarikatnya terpaksa gulung tikar, ada yang cuti tanpa gaji, ada yang dikuarantin dan tidak dapat bekerja kerana terkena COVID-19, disyaki COVID-19 atau kontak rapat, ada yang tutup kedai makan kerana ramai pekerja berdekatan bekerja dari rumah dan macam-macam lagi permasalahan pekerja yang membarah.

Jika ini yang berlaku, bagaimana mereka mahu meneruskan hidup? Siapa yang hendak bayar kereta, rumah, makanan dan pelbagai komitmen bulanan yang terpaksa mereka hadapi?

Bagaimana pula dengan sekolah-sekolah yang ditutup? Apa nasib pemandu bas sekolah dan pengusaha kantin sekolah? Angka mereka ini bukan sedikit kerana ia akan turut memberi kesan pula kepada keluarga mereka.

Andaikan ada 20,000 orang pemandu bas sekolah dan pengusaha kantin sekolah yang terkesan dengan penutupan sekolah, sudah pasti di belakang mereka ada keluarga yang perlu ditanggung, minimum tiga orang. Jadi, ia sudah berjumlah 80,000 orang yang terkesan.

Itu baru tutup sekolah, belum lagi tutup IPT, nurseri, tadika, kedai dan sebagainya, sudah pasti ia boleh mencapai jutaan rakyat yang terkesan. Berat mata memandang berat lagi bahu memikul.

Ya, mereka boleh ikhtiar cari kerja lain atau buka perniagaan lain. Tapi adakah semudah itu mereka boleh dapat terus kerja atau terus untung bila mula berniaga dalam waktu-waktu yang sukar ini? Jika dapat keluarkan terus RM10,000 daripada Akaun 1 KWSP, bolehlah mereka menampung hidup sepanjang tidak bekerja, sementara mencari kerja yang baru.

Bolehlah dianggap KWSP ini sebenarnya kumpulan wang ‘sesak’ pekerja, tidak semestinya perlu tunggu hingga bersara untuk dikeluarkan simpanannya. Kita tidak tahu bila pekerja itu akan sampai ajalnya, boleh jadi meninggal dunia sebelum bersara.

Oleh itu, cadangan membenarkan pengeluaran daripada KWSP pada waktu yang sukar akibat krisis COVID-19 dengan amaun yang berpatutan amatlah wajar bahkan ia tidak menyentuh langsung kewangan kerajaan.

Pelbagai pihak telah menyuarakan pandangan agar dibenarkan pengeluaran RM10,000 daripada Akaun 1 KWSP, tidak kurang juga yang bimbang kesannya apabila simpanan pekerja berkurangan. Permudahkanlah, jangan susahkan, itu pesan Rasulullah SAW.

Jika pekerja mempunyai simpanan lebih RM10,000 dalam Akaun 1, rasanya tiada masalah untuk mereka mengeluarkannya. Mungkin KWSP perlu hadkan berapa jumlah maksimum yang boleh dikeluarkan supaya ia tidak menjejaskan tabungan pekerja untuk menampung hidup selepas bersara nanti.

Tidak timbul persoalan duit simpanan akan habis kerana had pengeluaran telah ditetapkan. Bagi mereka yang hilang kerja dan mendapat kerja baru, sudah pasti akan mencarum semula dalam KWSP seperti biasa agar tabungan persaraan mereka kembali stabil.

Bagi mereka yang mempunyai simpanan kurang RM10,000, bolehlah mengeluarkan RM500 sebulan seperti yang dibentangkan kerajaan dalam Belanjawan 2021.

Kenyataan terbaru Tengku Zafrul tentang kesediaan kerajaan menambah baik dan memperluaskan jumlah pencarum yang layak mengeluarkan wang daripada Akaun 1 KWSP adalah dialu-alukan.

Dengan perkembangan ini, rakyat mengharapkan satu keputusan yang positif terhadap perkara ini dengan mekanisme yang efektif untuk menyalurkannya walaupun perkara ini masih dalam peringkat perbincangan dengan KWSP.

Jika tidak, yang hilang kerja teruskan mencari kerja lain, yang gulung tikar teruskan membuka perniagaan lain, pengusaha bas sekolah teruskan menjadi pemandu Grab, pengusaha kantin teruskan membuka gerai makanan, pelajar sekolah dan mahasiswa yang dalam kesempitan, teruskan belajar.

Rakyat minta tidak banyak sebab tengah sesak. Jika ini pun sukar dipenuhi, bersabarlah wahai rakyat, fahamilah kerajaan dan bantulah kerajaan membuat keputusan dengan membuat keputusan dalam PRU15 nanti.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Kes sembuh terus meningkat

Sebanyak 166 kes telah pulih dan menjadikan jumlah kumulatif kes yang telah pulih sepenuhnya adalah sebanyak 1,487 kes, manakala kes baharu dicatat sebanyak 156 kes.

“Jadi bilangan kes yang didiscaj pada hari ini melebihi bilangan kes baharu yang dilaporkan,” kata Ketua Pengarah Kesihatan, Datuk Dr Noor Hisham Abdullah.

Namun jelasnya, wabak COVID-19 ini juga turut meragut dua lagi nyawa menjadikan jumlah kematian sehingga Rabu meningkat kepada 65 mangsa.

“Dua kes kematian itu melibatkan seorang warganegara Malaysia dan Pakistan.”

Menurutnya, kes kematian ke-64 (kes ke-2,903) merupakan perempuan warganegara Malaysia berumur 58 tahun dan mempunyai latar belakang kencing manis dan darah tinggi dan telah dirawat di Hospital Tuanku Ja’afar, Negeri Sembilan pada 30 Mac 2020 dan disahkan meninggal dunia pada 7 April 2020 jam 3.20 petang.

“Manakala kes kematian ke-65 (kes ke 1906) melibatkan lelaki warganegara Pakistan berusia 69 tahun dan mempunyai masalah kesihatan serta mempunyai sejarah menghadiri perhimpunan (tabligh) di Sri Petaling,” jelas Dr Noor Hisham.

Ia telah dirawat di Hospital Kuala Lumpur pada 22 Mac 2020 dan disahkan meninggal dunia pada 8 April 2020 jam 9.30 pagi.

Dalam pada itu, jumlah kes positif di Malaysia meningkat kepada 4,119 kes dan 76 daripadanya sedang dirawat di Unit Rawatan Rapi (ICU) manakala 45 kes lainnya memerlukan alat bantuan pernafasan.


Khairul Anuar Ketua IKRAM Muda baharu

SERI KEMBANGAN – Khairul Anuar bin Kamaruddin telah dipilih sebagai Ketua IKRAM Muda Pusat baharu bagi sesi 2022-2026 dalam pemilihan sayap IKRAM itu pada hujung minggu lalu.

Ahmad Ammar bin Ahmad Termizi pula terpilih sebagai Timbalan Ketua IKRAM Muda Pusat.

Manakala dua Naib  Ketua IKRAM Muda Pusat yang terpilih ialah Ammar bin Shahrin dan Maisarah binti Tajuddin.

Lima orang Ahli Jawatankuasa IKRAM Muda Pusat yang terpilih ialah ‘Ammar bin Sahrim, Afif Liyana binti Abu Fitri, Khaulah binti Ahmad Faridz, Nur Syawalina Azwani binti Hussain dan Usaid bin Muhamad Asmadi.

Dalam pada itu, ahli-ahli IKRAM Muda juga telah memilih Jawatankuasa IKRAM Muda di peringkat negeri bagi sesi 2022-2026 yang diadakan serentak dengan pemilihan di pusat.


ACCA: Dua pelajar Malaysia antara 10 terbaik dunia

“Kejayaan pelajar-pelajar dari golongan B40 dan asnaf itu jelas membuktikan yang sekiranya diberi peluang dan bimbingan, mereka juga mampu berjaya dengan cemerlang di peringkat global,” kata Ketua Pegawai Eksekutif MyPAC, Datuk Zaiton Mohd Hassan.

Tambahnya lagi, bagi memastikan lebih ramai pelajar-pelajar dari keluarga yang kurang berkemampuan untuk mendapat peluang menjadi akauntan profesional, MyPAC dengan kerjasama pelbagai pihak korporat dan badan-badan zakat akan meneruskan usaha murni ini.

“MyPAC menzahirkan penghargaan kepada pihak Kementerian Kewangan atas kepercayaan mereka sekali gus merealisasikan hasrat kerajaan menambah bilangan akauntan profesional Bumiputera pada masa hadapan.”

Nurul Fatin Nabihah Hamdan dan Siti Naziah Mohamad Nazid adalah pelajar di bawah seliaan Malaysia Professional Accountancy Centre (MyPAC) itu merupakan antara 92,000 orang calon dari serata dunia yang menduduki peperiksaan tersebut pada sesi Mac 2021.

Nurul Fatin Nabihah, pelajar Universiti Teknologi MARA (UiTM) tajaan Yayasan Sime Darby telah berjaya mendapat tempat pertama di Malaysia dan ketujuh di dunia bagi kertas Strategic Business Reporting (SBR).

Anak sulung daripada empat beradik itu kehilangan bapa pada usia 11 tahun dan kemudiannya dibesarkan oleh bapa tirinya yang bekerja sebagai petani, sementara ibunya merupakan seorang suri rumah sepenuh masa.

Beliau yang mengikuti pembelajaran dalam talian sepanjang tempoh Perintah Kawalan Pergerakan (PKP) tahun lalu, berjaya lulus dalam satu lagi kertas yang diambilnya iaitu Advanced Taxation (ATX).

Manakala Siti Naziah, pelajar tajaan Majlis Agama Islam dan Adat Melayu Perak (MAIPk) pula berjaya mendapat tempat pertama di Malaysia dan tempat kesembilan di dunia bagi kertas Audit & Assurance (AA).

Naziah, anak sulung daripada dua beradik, menghadapi cabaran yang getir kerana kehilangan ayah pada 2018 akibat kanser, yang mana ketika itu beliau sedang sibuk dengan persiapan untuk menghadapi peperiksaan CAT.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Solidariti 74 negara cari vaksin COVID-19

“Kami juga bekerja keras dengan penyelidik di seluruh dunia untuk menghasilkan ubat-ubatan yang paling berkesan untuk merawat COVID-19,” katanya pada sidang media secara maya dari Geneva.

Tambahnya lagi, sambutan luar biasa tersebut diterima dari pelbagai negara untuk menguji kombinasi empat ubat-ubatan, dengan lebih 200 individu bersetuju untuk menyertai prosedur berkenaan.

“Terdapat sambutan luar biasa dari pelbagai negara untuk menyertai solidariti ini yang akan mencuba membandingkan empat jenis ubat dengan kombinasi yang sesuai,” jelasnya.

Menurutnya, 74 negara sudah menyertai percubaan atau dalam proses menyertai dengan lebih daripada 200 pesakit telah ditugaskan secara rawak ke salah satu prosedur kajian.

“Setiap pesakit baru yang menyertai percubaan akan menjadikan satu langkah lebih dekat untuk mengetahui fungsi setiap ubat-ubatan.”

Dr Tedros berkata, keutamaan pihaknya ketika ini adalah pekerja kesihatan barisan hadapan termasuk perkara melibatkan perlindungan peribadi seperti topeng muka.

“Pihak kami akan meneruskan kerjasama dengan kerajaan dan pengeluar untuk meningkatkan pengeluaran dan pengedaran peralatan berkenaan,” ujarnya.

Sebelumnya beliau berkata, banyak negara seluruh dunia mempersiakan peluang pertama menangani COVID-19 dalam tempoh dua bulan lalu dan peluang kedua ketika ini wajar dimanfaatkan sebaik mungkin.

“Dunia sudah berjaya mengatasi pelbagai pandemik sebelum ini dan sudah tentu dapat menangani wabak COVID-19 yang baharu ini.”

Dalam perkembangan berkaitan, walaupun terdapat perdebatan yang berterusan mengenai penggunaan topeng di peringkat komuniti, ulas beliau, WHO mengesyorkan penggunaan topeng perubatan untuk orang yang sakit dan mereka yang menjaga orang yang sakit tersebut perlu memakainya.

“Namun, dalam keadaan ini, topeng hanya berkesan apabila digabungkan dengan langkah perlindungan yang lain,” jelasnya lagi.

WHO, menurutnya akan terus mengumpulkan semua bukti dan menilai kemungkinan penggunaan topeng dengan lebih luas untuk mengawal COVID-19.


Merokok Di Tempat Awam? Lapor Guna Aplikasi RepotLah!

SHAH ALAM – RepotLah, aplikasi mudah alih yang membolehkan pengguna melaporkan isu terus kepada pihak berkuasa, baru sahaja melancarkan kerjasama dengan pertubuhan bukan kerajaan Selangor Bebas Asap Rokok (SELBAR) untuk membasmi tabiat merokok di tempat awam.

Memorandum persefahaman telah ditandatangani bersama antara Pengasas dan Ketua Pegawai Eksekutif RepotLah, Keasavan Hari Krishnan dan Pengarah Kempen SELBAR, Dr Mohd Afiq Mohd Nor dalam satu majlis semalam.

RepotLah adalah satu kaedah yang cekap untuk melaporkan isu termasuk isu jalan raya,  kesalahan trafik yang dimuat naik melalui kamera dashcam, pelupusan sisa haram dan kini, orang yang merokok di tempat awam.

Laporan itu kemudiannya akan disalurkan kepada pihak berkuasa yang berkaitan. Idea di sebalik kerjasama ini adalah untuk melengkapkan bukan sahaja SELBAR, tetapi juga rakyat dengan alat digital yang boleh diguna pakai untuk melaporkan orang merokok di tempat awam.

Kementerian Kesihatan menyatakan pada Ogos 2019 bahawa mereka yang merokok di kawasan larangan dan mereka yang tidak mematuhi peraturan akan dikenakan tindakan tatatertib, bersama-sama dengan saman atau penjara.

Pada mulanya, masyarakat memandang serius perkara itu, tetapi apabila  penguatkuasaan tidak meluas, orang ramai mula melanggar peraturan.

“Dengan kehadiran RepotLah, kami berharap masyarakat Malaysia dapat menggunakan  sepenuhnya aplikasi mudah alih ini untuk membantu menguatkuasakan larangan merokok ini.” kata Dr Mohd Afiq yang juga Yang Dipertua Persatuan Kesihatan IKRAM Malaysia (IKRAM Health).

Beliau melihat bahawa kerjasama antara RepotLah! Dan SELBAR sebagai satu usaha murni ke arah persekitaran bebas daripada asap rokok, di samping dapat memberi kesedaran tentang bahayanya merokok di tempat awam.

“Bayangkan satu aplikasi yang memberi akses kepada sebarang isu yang anda hadapi — itulah rancangan RepotLah pada masa hadapan iaitu mendemokrasikan cara orang  menghantar laporan,” kata Pengasas dan CEO RepotLah, Keasavan.

Ketua Pegawai Operasi RepotLah, Mohamed Feirdhauz Khairudin, pihaknya teruja untuk mengumumkan kerjasama bersama SELBAR dan dari situ, ia akan bekerjasama dengan NGO lain yang berkaitan untuk meluaskan rangkaiannya ke seluruh negara.

“Kami berharap dapat bekerjasama dengan mereka dan berharap anda akan menyertai kami dalam kempen ini,” kata beliau.

Aplikasi RepotLah disiarkan secara langsung pada Mei 2022 dan telah dimuat turun sebanyak 500  kali dengan 300 pengguna aktif setakat ini. Semua aduan telah disalurkan kepada pihak  berkuasa yang berkaitan dengan tindakan diambil ke atas mereka.

Aplikasi ini telah direka bentuk dan dibina untuk memberi suara kepada masyarakat dan mewujudkan sistem komunikasi yang mampan secara langsung antara komuniti dan jabatan kerajaan tempatan mereka.

Aplikasi RepotLah boleh dimuat turun secara percuma di Apple App Store dan juga Google Play Store. Untuk maklumat lanjut, anda boleh layari https://repotlah.com/ atau  layari mana-mana akaun media sosial RepotLah.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Jamal Khashoggi pencetus gelombang kontroversi (Bhg. 2)

Pada pertengahan November, pemerintah Turki mengatakan bahawa ia telah memberikan rakaman audio pembunuhan Jamal Khashoggi kepada Arab Saudi, Amerika Syarikat, United Kingdom, Jerman dan Perancis.

Walaupun kandungan rakaman ini tidak diumumkan secara rasmi, laporan Pelapor Khas PBB, Agnes Callamard merangkumi perincian rakaman yang dibincangkan oleh media Ankara.

Pelapor Khas itu menunjukkan bahawa beliau tidak memperoleh salinan rakaman pembunuhan Khashoggi daripada perkhidmatan perisikan Turki atau untuk mengesahkan kesahihan mereka.

Tetapi salah satu rakaman audio ini termasuk perbincangan antara dua pegawai Arab Saudi mengenai cara memotong dan mengangkut mayat Khashoggi beberapa minit sebelum Khashoggi tiba di konsulat, menurut laporan Callamard.

Melalui rakaman tersebut, pegawai perisik di Turki dan negara lain menjangka kemungkinan Khashoggi disuntik dengan ubat penenang dan kemudian tercekik menggunakan beg plastik, menurut laporan Callamard.

Pegawai Turki tersebut tidak dibenarkan memasuki konsulat Arab Saudi untuk mendapatkan sampel DNA sehingga dua minggu selepas tragedi itu.

Laporan PBB mengatakan bahawa terdapat bukti yang kuat bahawa tempat kejadian telah dilakukan pembersihan mendalam tanpa pengetahuan pakar forensik sebelum penyiasatan bermula.

Jenazah Khashoggi turut dicari di Hutan Belgrade di Istanbul iaitu sebuah tempat yang dikunjungi konsulat Saudi pada 1 Oktober 2018, iaitu sehari sebelum pembunuhan wartawan Saudi tersebut.

Pihak berkuasa Turki juga menuju ke Bandar Pesisir Yalova di Turki, kerana terdapat dakwaan bahawa seorang warga Arab Saudi memiliki sebuah rumah di sebuah ladang di sana.

Identiti mana-mana pihak yang dikatakan Arab Saudi sedang diadili belum dinyatakan, tetapi laporan khas PBB ada menyebut nama mereka dalam siasatan yang memadankan maklumat itu dengan pelbagai sumber daripada pihak kerajaan.

Laporan itu mengatakan bahawa lima defendan yang menghadapi hukuman mati adalah Fahad Shabib al-Balawi, Turki Musharraf al-Shehri, Walid Abdullah al-Shehri, dan Maher Abdul Aziz Mutreb, seorang pegawai perisikan Saudi yang dikatakan AS bekerja untuk wakil putera mahkota, Saud al-Qahtani dan yang kelima adalah Salah Muhammad al-Tubaigy, pakar forensik di Kementerian Dalam Negeri Saudi.

Bagi enam defendan yang lain, mereka adalah Mansour Othman Aba Hussain, Muhammad Saad al-Zahrani, Mustafa Muhammad al-Madani, Saif Saud al-Qahtani, Muflih Shaya al-Musleh, yang dikatakan sebagai kakitangan di Konsulat Saudi di Istanbul dan Ahmed al-Asiri, mantan timbalan ketua perisik Saudi.

Menurut laporan PBB itu juga, peguam yang bertanggungjawab membela defendan mengatakan dalam sesi yang diadakan pada Januari lalu, bahawa anak guamnya adalah pegawai negeri dan tidak dapat membantah arahan yang ditujukan kepada mereka apalagi pihak atasan tersebut berpangkat tinggi.

“Tiga daripada defendan mengatakan bahawa Khashoggi mula menjerit, jadi mereka menutup mulutnya untuk menghalangnya daripada berbuat demikian, yang menyebabkan kematiannya secara tidak sengaja,” demikian menurut laporan itu.

Callamard menunjukkan bahawa beliau tidak mendengar jeritan dalam rakaman audio mengenai apa yang berlaku di dalam konsulat.

Menurut laporan Callamard, al-Asiri memberitahu mahkamah bahawa dia tidak mengeluarkan perintah untuk menggunakan kekerasan terhadap Khashoggi ketika ia dikembalikan ke Arab Saudi.

Laporan tersebut menyebutkan nama sembilan daripada defendan yang disahkan oleh pihak berkuasa Turki sebagai antara pasukan besar yang terdiri daripada 15 orang yang dihantar ke Istanbul.

Sebilangan besar pasukan ini juga tiba dan meninggalkan Istanbul dengan penerbangan peribadi atau komersial pada hari yang sama Khashoggi terbunuh.

Rakaman CCTV pula mengesan beberapa ahli pasukan ini semasa mereka diangkut dengan kereta ke konsulat Saudi, dan kemudian beberapa orang daripada mereka dibawa ke rumah konsulat Saudi dua jam setelah Khashoggi tiba di pejabat konsulat.

Callamard mengatakan bahawa sekurang-kurangnya tiga anggota pasukan ini dilihat memasuki rumah konsul Saudi dengan apa yang kelihatan seperti beg sampah selain sebuah beg pakaian.

Reaksi sekutu Arab Saudi di Barat?

Pembunuhan Khashoggi mencetuskan kecaman antarabangsa terhadap Arab Saudi dan menyebabkan krisis diplomatik antara negara itu dan beberapa sekutu terbesarnya di Barat yang dipimpin Amerika Syarikat.

Setelah mengesahkan pembunuhan Khashoggi oleh pihak berkuasa Arab Saudi, Presiden AS ketika itu, Donald Trump menggambarkan apa yang berlaku sebagai penyembunyian kejahatan paling buruk dalam sejarah.

Tetapi Trump telah mempertahankan hubungan antara Amerika Syarikat dan Arab Saudi, rakan perdagangan mereka. Kedudukan Presiden AS pada waktu itu menjadi bahan sindiran oleh sebilangan Senator AS yang menuding jari terhadap Mohammed bin Salman dalam kes pembunuhan ini.

Laporan media mengatakan bahawa CIA, yang mana pengarahnya mendengar rakaman audio mengenai pembunuhan wartawan Arab Saudi itu menyimpulkan bahawa pihaknya mempunyai keyakinan yang tinggi bahawa pemimpin tertinggi Arab Saudi yang mengarahkan pembunuhan Jamal Khashoggi.

Trump membantah perkara ini dan pentadbirannya telah melanggar undang-undang yang mewajibkannya untuk menerbitkan laporan tidak rahsia yang menunjukkan bahawa seseorang telah memberi perintah serta arahan atau memusnahkan bukti dalam kes ini.

Dalam pada itu, Joe Biden yang menggantikan Trump sebagai Presiden Amerika Syarikat mengatakan bahawa beliau akan mengeluarkan laporan itu.

Amerika Syarikat, Kanada, Perancis dan United Kingdom mengenakan sekatan ke atas 18 orang Arab Saudi yang disyaki ada kaitan dengan pembunuhan Khashoggi. Namun Putera Mahkota Saudi, Mohammed bin Salman tidak termasuk antara mereka.

Jerman, Finland, Denmark dan negara-negara Eropah lainnya juga telah membatalkan perjanjian senjata yang telah mereka buat dengan Arab Saudi setelah pembunuhan Khashoggi.

Sebelum dibunuh, Khashoggi adalah seorang wartawan yang mengisi ruangan pendapat di Washington Post dan Fred Ryan.

“Sejak hari itu, wartawan yang tidak bersalah ini telah dibunuh dengan kejam,” kata media Washington Post dan Fred Ryan.

Berikutan itu, dua syarikat penerbitan tersebut menyarankan dua tindakan penting iaitu pendedahan fakta dan kebertanggungjawaban pihak yang bertanggungjawab.

“Siaran laporan yang dikeluarkan telah mendedahkan fakta. Sekarang, mereka yang membenarkan pembunuhan kejam ini harus dipertanggungjawabkan sepenuhnya untuk itu,” tuntutnya.

Dunia kewartawanan sememangnya mencabar apabila memperjuangkan kebenaran yang mana kebanyakannya melibatkan kritikan terhadap pihak pemerintah atau pembongkaran sindiket jenayah yang besar.

Bukan saja masa dan tenaga, bahkan nyawa juga boleh menjadi taruhan di sesetengah negara. Ugutan, saman juga menjadi mainan untuk menutup mulut wartawan yang mendedahkan kebenaran.

Kebenaran dan keadilan itu perlu diperjuangkan sepanjang masa dan di mana-mana saja supaya kebatilan dan kezaliman tidak terus bermaharajalela, serta golongan yang dizalimi dan teraniaya terus mendapat haknya.

Itulah secebis kisah Jamal Khashoggi. Bagaimana pula kisah di negara kita?

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Harmoni Mission 1.0 lain dari yang lain

“Perkara utama yang menjadi objektif misi di sana adalah untuk menyalurkan kefahaman mengenai kepentingan ilmu dan mengajak mereka untuk mula melakukan perubahan bermula dengan diri sendiri,” kata Pengurus Misi, Muhammad Miqdam Mohd Rashid.

Jelasnya, umum mengetahui bahawa Kemboja sering menjadi antara pilihan utama mereka di luar sana untuk menyumbang wang ringgit.

“Namun, Harmoni Mission kali ini cuba membawa sebuah kelainan dalam bentuk sumbangan yang diberikan bagi membuka mata golongan muda di sana agar lebih bersikap proaktif,” tambahnya.

Harmoni Mission 1.0 merupakan sebuah projek nasional yang julung kali diadakan di bawah Persatuan Belia Harmoni Malaysia (Harmoni) dengan penyertaan seramai 17 orang ahli misi dari pelbagai universiti seluruh negara.

Menurutnya, perancangan untuk misi ini telah berjalan selama enam bulan lalu dengan mengumpulkan dana sendiri bagi membantu keperluan-keperluan asas yang dirasakan penting bagi warga Kemboja selain mendapat kerjasama badan bukan kerajaan seperti MyCARE, NICE, Yayasan Bunga Raya dan Pioneer Global Resources.

Pelbagai aktiviti menarik diadakan bersama mahasiswa seperti Forum “Peranan Mahasiswa dalam Masyarakat dan Negara” di Norton University, Phnom Penh.

“Walaupun budaya forum bukan satu kebiasaan mahasiswa di sini, ianya dilihat mampu menaikkan semangat mahasiswa agar keluar dari kepompong selesa, ditambah pula satu perlawanan persahabatan futsal antara dua negara telah diadakan pada sebelah petangnya,” kata ahli misi, Nadhirah Mohd Khairudin.

Forum mahasiswa dan reka cipta kapal terbang

Slot di Sekolah Menengah Haji Fikry, Kampung Chumnik juga turut menjadi tarikan kepada para pelajarnya untuk melihat dunia sains secara lebih meluas apabila ahli misi, Amir Shouqqie berkongsi mengenai dunia sains dalam kehidupan dari sudut berbeza.

Ceramah tersebut disusuli dengan aktiviti berbentuk praktikal mereka cipta kapal terbang hasil inspirasi Ibnu Firnas menggunakan bahan utama, tisu, straw dan stapler.

“Kami berharap agar kanak-kanak di sini bukan sahaja mementingkan pendidikan ilmu semata tetapi juga turut menitikberatkan isu kesihatan dan kebersihan. Disebabkan itu, kami bersemangat mengajar mereka untuk menggunakan berus gigi dan membasuh tangan dengan cara yang betul,” tambah ahli misi, Najihah Dhania ketika mengajar mengenai kesihatan gigi di Tadika Ar-Rahmah.

Pendidikan kesihatan gigi dan melawat kedutaan Malaysia

Ahli misi turut tidak ketinggalan menggunakan peluang ini untuk menjejakkan kaki ke Kedutaan Malaysia di Phnom Penh yang memberikan banyak pendedahan mengenai isu di luar negara khususnya yang berkaitan Malaysia di samping peluang pelaburan dan hubungan baik antara negara.

Selain sumbangan berbentuk pertukaran ilmu, bantuan lain yang turut diberikan adalah dalam bentuk pek makanan di mana 20 pek sumbangan kepada asnaf di Kampung Sampan, Phnom Penh, 100 pek di Kampung Chumnik.

Sementara itu 70 pek alat tulis dan 70 kit kesihatan disumbangkan kepada kanak-kanak di Tadika Ar-Rahmah serta 94 pek alat tulis dan 94 kit kesihatan kepada kanak-kanak di i-Smart Tahfiz, Kampung Chumnik serta sumbangan fasiliti berjumlah USD1,700 bagi tandas dan bilik air untuk kegunaan tahfiz.

Sebanyak USD400 pula disumbangkan untuk Projek Wakaf Pendidikan di Sekolah Menengah Haji Fikry dan akikah sebanyak tujuh bahagian lembu juga turut dilakukan pada malam terakhir di Kampung Chumnik.

Bagi ahli misi, Mohd Afiq Suleiman, Harmoni Mission 1.0 lain dari aktiviti kemanusiaan yang lain.  Biasanya misi kendalian universiti, penglibatan mahasiswa bukan daripada awal.

“Tapi Harmoni Mission, semua mula daripada awal dengan merancang, strategikan dan program selesai, semuanya hasil tangan mahasiswa itu sendiri.”

Perkara paling menarik sepanjang misi, menurutnya, adalah sesi persediaan dan muhasabah setiap hari untuk setiap aktiviti yang dijalankan supaya perjalanan program lebih lancar dan tersusun.

Dengan kejayaan Harmoni Mission 1.0 yang dikendalikannya, Miqdam berharap agar misi ini terus bersinar sebagai platform kepada seluruh mahasiswa dan belia di Malaysia dalam memanifestasikan maksud ‘khidmat’ yang tidak terhad pada sumbangan berbentuk fizikal semata-mata.

“Bahkan ia menjadikan sumbangan kepada pembangunan diri dan pendidikan merentas agama, bangsa dan negara sebagai tunjang utama siri misi kemanusiaan seperti ini.”

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Teater ‘The Islam Dilemma’ pada 6 Januari 2015 di KLPAC

Islam adalah merupakan satu agama yang paling disalahertikan. Islamophobia adalah istilah kontroversi yang merujuk kepada prasangka dan diskriminasi kepada Islam dan Muslim. Istilah itu sendiri sudah digunakan pada tahun 1980-an tetapi menjadi popular selepas serangan 11 September 2001.

Untuk merungkaikan salahtanggapan terhadap Islam ini, Hidayah Centre Foundation, Pertubuhan IKRAM Malaysia dan Serious Comedy Studio merancang untuk menganjurkan satu teater bertajuk ‘The Islam Dilemma’ di Kuala Lumpur Performing Arts Centre, Sentul, Kuala Lumpur pada 6 Januari 2015 jam 8.30 malam*.

Teater ini arahan En Santhira Morgan, Pengarah Serious Comedy Studio yang pernah menerbitkan sebuah teater bertajuk ‘Islamophobia’ dan dipentaskan sebanyak tiga kali pada bulan Februari 2012 yang lepas. Teater ini mendapat sambutan yang baik daripada rakyat Malaysia.

Antara objektif yang ingin dicapai melalui penganjuran teater ini ialah:

Pementasan teater ‘The Islam Dilemma’ ini berkonsepkan lakonan santai dengan menampilkan para pelakon majority belum Islam supaya watak yang dilakonkan adalah ‘real’.

Ianya sarat dengan mesej dan gambaran sebenar agama Islam yang bebas daripada elemen-elemen negatif, menyalahi pelbagai tuduhan yang digambarkan oleh pelbagai pihak yang cuba memburukkan nama Islam.

Ketakutan dan kebimbangan terhadap agama Islam (Islamophobia) di kalangan bukan Islam akan mampu diatasi jika mereka mendapat gambaran dan maklumat yang benar dan tepat.

Ini akan mengelakkan berlakunya salah faham dan konflik masyarakat yang akhirnya akan merugikan semua pihak. Justeru, pementasan teater ini diharap bakal memberikan impak yang besar kepada masyarakat pelbagai kaum di Malaysia, insya-Allah.

Kami mengajak rakyat Malaysia bersama-sama menonton teater serta menjemput rakan-rakan non-Muslim bersama sebagai salah satu usaha dakwah yang merupakan satu tanggungjawab semua umat Islam, selari dengan tuntutan Islam sepertimana yang diperintah oleh Allah SWT:

“Serulah ke jalan Tuhanmu (wahai Muhammad) dengan hikmat kebijaksanaan dan nasihat pengajaran yang baik, dan berbahaslah dengan mereka (yang engkau serukan itu) dengan cara yang lebih baik.” (Surah An-Nahl: 125)

*Nota:Tempoh pementasan teater adalah selama satu jam 40 minit dan tiket pementasan teater berharga RM125 seorang boleh ditempah melalui KLPAC di talian 03-4047 9000.

Tiket pementasan kedua di Penang Performing Arts Centre (PenangPAC) pada Ahad 22 Mac 2015 jam 2.30 petang berharga RM130 seorang boleh ditempah melalui PenangPAC di talian 04-899 1772.


Krisis Syria, konflik berpanjangan

Persoalannya ialah bagaimanakah kita memahami isu yang rumit ini dalam hubungan persoalan ketegangan kepuakan (sectarian violence) atau ia merupakan satu konflik bermotifkan saingan kuasa untuk mengekalkan hegemoni.Kebijaksanaan Bashar Al-Assad dalam menangani kebangkitan rakyat Syria dengan mengheret persaingan kuasa dunia seperti Amerika dan Rusia, sehingga turut mencipta ketegangan kepuakan Sunni-Syiah adalah bertujuan bagi mengekalkan kuasa beliau di Syria hingga hari ini.

Kekejaman dan tidak berperikemanusiaan yang dilakukan ke atas rakyat Syria oleh rejim Bashar al-Assad sangat menyayat hati. Fakta kekejaman rejim Bashar terhadap rakyat di Syria sekarang menunjukkan kematian 100,000 orang rakyat, angka ini termasuk 3000 wanita dan 5000 kanak-kanak yang telah dibunuh. Sehingga 8 Mac lalu, seramai 1,000,000 rakyat Syria dilaporkan oleh UNHCR menjadi pelarian dan 2.4 juta rumah dimusnahkan.

Kini, setelah lebih 2 tahun sejak 15 Mac 2011, tentera pembebebasan yang digelar Free Syrian Army (FSA) terus berjuang siang dan malam membela rakyat daripada kekejaman. Rejim Bashar al-Assad yang kejam telah menggunakan kekerasan ke atas rakyatnya seperti penggunaan kereta kebal, senjata-senjata berat, memusnahkan bangunan-bangunan termasuk rumah dan masjid.

Namun, perkembangan terbaru di Qusayr menunjukkan bahawa sekutu terbesar Iran, Hezbollah yang berpengkalan di Lubnan telah mengisytiharkan melibatkan diri secara langsung dalam krisis di Syria.

Pengisytiharan Hassan Nasrullah, Setiausaha Agung Hezbollah pada 25 Mei 2013 lalu yang telah mengisytiharkan penglibatan Hezbollah secara langsung dan besar-besaran di di Syria telah menukar landskap pertembungan yang berlaku di sana. Ini menyebabkan krisis di Syria menjadi lebih buruk dan meruncing dengan campurtangan asing oleh Hezbollah di Syria.

Justeru,Iran tidak boleh menafikan penglibatan di Syria kerana sumber kekuatan tentera dan persenjataan Hezbollah adalah merupakan bantuan dan pembiayaan daripada Kerajaan Iran. Ini kerana, Hezbollah terbentuk hasil inspirasi kejayaan Revolusi Iran pada tahun 1979 pimpinan mullah terkenal Ayatollah Ruhullah Khomeini.

Beberapa sumber juga mengesahkan pembekalan senjata oleh Iran kepada Kerajaan Syria melalui laluan udara Iraq.

Atas perkembangan yang telah berlaku, ia mendorong Ulama Sedunia yang dipimpin oleh Prof Dr Yusuf Al-Qaradhawi untuk mengadakan Muktamar khas bagi memperoleh kata sepakat mengenai konflik yang berlaku di Syria.

Oleh yang demikian,satu RESOLUSI MUKTAMAR ULAMA’ UMMAH pada Khamis, 4 Syaaban 1434 Hijrah bersamaan 13 Jun 2013 yang dianjurkan oleh Ulama Ummah Muslimin yang diketuai oleh Prof Dr Yusuf Al-Qaradhawi di Kaherah, Mesir telah bersidang dan menggariskan :

1. Wajib Jihad untuk membantu saudara-saudara kita di Syria. Jihad melalui tubuh badan, kewangan dan menghantar senjata kepada mujahidin. Selain itu, diusahakan setiap cara lain untuk jihad dan bantuan kepada Mujahidin.

2. Apa yang berlaku di Bumi Syam, dari pencerobohan teruk oleh Iran dan Hizbu Syaitan (Hezbollah) dan rakan-rakan mazhab mereka tindakan “mengisytiharkan perang” terhadap Islam dan setiap negara Islam bukan sahaja Syria.

3. Wajib untuk menyatukan semua negara-negara Islam secara amnya dan menyatukan Mujahidin khasnya. Dan jika mana-mana pihak yang mempunyai pertikaian, hendaklah kembali kepada al-Quran dan Sunnah.

4. Ulama Umat Islam meminta negara Barat, Islam, PBB, negara-negara teluk, pakatan islam dan Liga Arab mengambil pendirian yang berani dan jelas terhadap penceroboh mazhab dan perlu membantu Mujahidin secara terbuka dengan semua yang mereka perlukan terutamanya senjata dan wang.

5. Memboikot semua negara yang membantu mereka seperti Rusia, China dan Iran. Wajib untuk memberikan sokongan politik dengan melantik Duta dari rakyat Syria yang bersama perjuangan rakyat bukan sama sekali dari puak pembunuh.

6. Umat Islam digesa untuk memboikot syarikat-syarikat dgan apa-apa sahaja yang manfaat kepada Iran. Ia adalah bagi membela kanak-kanak Syria yang mati dibunuh di tangan Iran

7. Menjemput semua pemikir, penulis, ahli politik dan media untuk memulakan menyokong perjuangan Syria dengan pelbagai cara.

8. Mengingatkan tentera Bashar, haram untuk membunuh mereka yang tidak bersalah dan haram untuk menyokong kezaliman Bashar. Dan adalah wajib untuk menyertai Mujahidin bagi melawan kuffar.

9. Mengingatkan PBB akan tanggungjawab Antarabangsa mereka terhadap apa yang berlaku di Syria. Meletakkan segala jenis tekanan ke atas mereka (Hezbollah dan Iran) kerana mereka mempunyai ‘double standard’ dan kami mahu mendedahkan mereka kepada seluas-luasnya kepada umat Islam.

10. Membantah tindakan memanggil Mujahidin di Syria sebagai pengganas atau pemberontak daripada mana-mana media Islam. Mereka Mujahidin dan Pejuang Kebebasan. Pada masa yang sama, mereka menutup satu mata tehadap jenayah dahsyat yang dilakukan oleh Iran dan sekutunya.

11. Wajib ke atas semua Badan Bukan Kerajaan (NGO) dan Organisasi-Organisasi Bantuan Kemanusiaan untuk segera dan bekerja keras untuk membantu pelarian Syria. Menyediakan mereka dengan ubat-ubatan dan makanan dan tempat tinggal.

Sejurus tamat Muktamar Ulama Ummah, Mohamed Morsi, Presiden Mesir, telah menyahut seruan para ulama dengan mengumumkan bahawa Mesir memutuskan hubungan diplomatik dengan Syria dan telah mengarahkan supaya Kedutaan Damsyik di Kaherah untuk ditutup.

Beliau turut menyeru kumpulan bersenjata Hezbollah Lubnan untuk meninggalkan Syria, di mana kumpulan itu telah berjuang bersama tentera yang setia kepada Presiden Bashar al-Assad terhadap pasukan Tentera Pembebasan.

Selain itu, Pemimpin Kanan Hamas, Aziz Salim Dwik menyatakan dalam kenyataannya bahawa jihad di Syria untuk menjatuhkan rejim Bashar lebih utama buat umat Islam sekarang.

Beliau yang juga merupakan Speaker Perundangan Palestin menyebut demikian berikutan krisis yang berlaku di Syria teramat dahsyat dan kejam. Oleh itu, rejim Bashar dan pakatannya perlu dijatuhkan.

Aziz Salim menyatakan keyakinan beliau bahawa kejatuhan rejim Bashar merupakan titik tolak kepada pembebasan Palestin daripada cengkaman Zionis.

Inisiatif Rakyat MalaysiaDi Malaysia pula kerjasama antara NGO telah menyahut seruan Ulama Ummah dengan melaksanakan Resolusi ke-6 Muktamar;

“Umat Islam digesa untuk memboikot syarikat-syarikat dgan apa-apa sahaja yang manfaat kepada Iran. Ia adalah bagi membela kanak-kanak Syria yang mati dibunuh di tangan Iran.”

Gabungan Selamatkan Syria dengan komitmen penuh ABIM, IKRAM, HALUAN, SYRIA CARE, Pemuda GEMA dan AQSA SYARIF menggesa Rakyat Malaysia yang prihatin dalam konflik Syria atas prinsip kemanusiaan, keamanan dan keadilan sejagat telah mengambil tindakan proaktif untuk memboikot KURMA IRAN dan PRODUK IRAN sempena bulan Ramadhan yang bakal menjelang.

1. Kempen boikot ini tidak ditujukan kepada Syiah. Syiah tidak akan dihadapi dengan boikot tetapi dengan kempen kesedaran bagi mendedahkan siapa itu Syiah yang sebenar. Umat Islam wajib difahamkan tentang ajaran Syiah dan tipu daya mereka.

2. Boikot ini bukan ke atas Iran semata-mata, tetapi ia merupakan boikot ke atas tindakan kerajaan Iran yang membantu Bashar Assad. Tempoh boikot ini ialah sehingga Iran menghentikan sokongannya ke atas Basyar Assad. Boikot Iran secara total adalah tidak munasabah kerana kerajaan Malaysia masih lagi mempunyai hubungan diplomatik dan rakan dagang Iran. Kedudukannya adalah berbeza dengan Israel.

3. Tujuan boikot dinyatakan dengan jelas untuk membela rakyat Syria bukan ditujukan kepada Iran secara langsung. Ia adalah untuk menyatakan solidariti bersama rakyat Syria dan mengecam Iran kerana bersekongkol dengan Bashar Assad melakukan jenayah kemanusiaan ini.

4. Boikot kurma Iran adalah simbolik kepada boikot produk Iran. Kerana dengan memboikot kurma Iran akan mendorong rakyat Malaysia menolak produk Iran di pasaran. Kurma juga dikaitkan dengan bulan Ramadhan yang bakal menjelang bagi memberi kesan dan impak yang maksimum pada saat ini.

Syria dan Masa Depan Umat Islam

Jika diteliti pergolakan yang berlaku di Syria, terdapat beberapa perkara yang perlu diberi perhatian. Antaranya :

1. Pertembungan di Syria hari ini ‘seolah-olah’ pertembungan Sunni-Syiah, dari satu sudut, sesuatu yang diidam-idamkan oleh Israel dan sekutu rapatnya, Amerika Syarikat (AS). Ini ditambah pula dengan campur tangan Hezbollah yang menyokong rejim Bashar menampakkan lagi ‘bentuk’ pertentangan yang ada.

Allah SWT telah membuka satu demi satu kebejatan golongan Syiah dalam memerangi umat Islam. Usaha mendamaikan keduanya sudah tiada lagi.

2. Israel dan AS sebenarnya lebih bermusuh dengan Iran berbanding Syria. Program pengkayaan uranium bagi teknologi nuklear cukup membimbangkan Israel dan AS. Iran pernah mengeluarkan suatu kenyataan akan meneruskan program nuklearnya dan tidak akan berundur ke belakang walaupun diancam oleh AS. Malah lebih dahsyat lagi Presiden Ahmadinejad pernah mengancam untuk menghapuskan negara haram Israel. Ini menunjukkan dengan jelas permusuhan Israel & AS-Iran.

Namun, tidak semudah itu untuk terus menyerang Iran. Israel dan AS menggunakan negara-negara di sekeliling Iran untuk dijadikan ‘umpan’. Sudah pasti antara pilihan yang ada ialah Syria. Secara mudahnya, Bashar yang dilihat sekutu rapat Iran, mesti ditumbangkan dan digantikan dengan mereka yang pro barat. Dengan ini, ‘jalan’ menghancurkan Iran akan menjadi lebih mudah.

3. Kebangkitan umat Islam Syria mendapat reaksi yang positif oleh dunia Islam. Kekejaman rejim Bashar sudah sampai ke kemuncaknya. Syria perlu dibebaskan dari pemerintah kuku besi ini. Namun, dalam masa yang sama, Islam pula perlu menguasai masa depan Syria, barulah Syria ‘bebas’ sepenuhnya. Inilah yang sedang diperhatikan oleh masyarakat seluruh dunia, sama ada dunia Islam mahupun seteru Islam.

Sudah pasti yang sedang meneropong dari jauh perkembangan yang sedang berlaku di Syria ialah Israel dan AS. Apa yang berlaku di Syria tidak penting tetapi bentuk ‘masa depan’ Syria yang menjadi akan persoalan. Dari sudut yang lain, kedudukan Israel di Timur Tengah semakin tergugat selepas Mesir jatuh ke tangan Islam walaupun Israel masih ada Jordan di sebelah Timur yang menjadi sekutu rapat mereka. ‘Pengalaman’ Arab Spring banyak mengajar mereka untuk lebih berwaspada dengan kebangkitan Islam.

Selari dengan ungkapan Ulama terkenal Syria, Sheikh Munir Ghatban pengarang kitab Manhaj Haraki Dalam Sirah Nabawiyyah menyebutkan; “Revolusi ini daripada Allah dan kemenangan juga daripada Allah” memberikan harapan yang gemilang untuk Islam di Syria pada masa hadapan.

Peranan Kita Selaku Seorang Muslim & Selaku Seorang Manusia

Melihat keadaan di Syria, seharsnya mendorong setiap insan yang mempunyai hati naruni dan perikemanusiaan berperanan bagi membantu mereka disana dengan;

1. Mendoakan saudara kita di Syria.

2. Menghulurkan bantuan untuk mereka dari segi kewangan.

3. Menyebarkan berita yang sebenarnya tentang apa yang berlaku di Syria.

Ingatlah, Nabi S.A.W bersabda yang bermaksud:

“Barangsiapa yang tidak mengambil tahu hal orang Islam yang lain, maka bukan dari kalangan KAMI dan ingatlah selalu akan tempat kembali bagi mereka yang zalim.”

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Kami Anak Malaysia 2012: IKRAM Junior WP bersama komuniti India

Di antara objektif program ini dijalankan adalah untuk memberi penghormatan dan pengiktirafan kepada generasi kanak-kanak sebagai insan istimewa dalam masyarakat, membuka ruang interaksi kanak-kanak antara budaya dan kaum dan memperkenalkan budaya kaum melalui pelbagai aktiviti yang telah dirancang secara formal atau informal kepada mereka.

Seramai 61 orang peserta yang terdiri daripada 53 orang ahli IKRAM Junior WP dan 8 orang ahli Pertubuhan Pendidikan Membangun Bersama Bahasa Tamil telah memeriahkan program ini. Program yang bermula seawal 8.30 pagi ini bertempat di premis Pertubuhan Pendidikan Membangun Bersama Bahasa Tamil di Jalan Megan Setapak 1, Taman Sri Rampai.

Program dimulakan dengan ucapan alu-aluan daripada fasilitator yang didatangkan khas dari IKRAM Bandar Tun Razak, Saudari Izma. Selanjutnya, ucapan penghargaan disampaikan oleh Pengarah program, Saudari Alia Md Nazir dan wakil Pertubuhan Pendidikan Membangun Bersama Bahasa Tamil, Cik Priya.

Program diteruskan lagi dengan sesi ‘ice-breaking’ yang dikendalikan oleh IKRAM Lembah Pantai, Pn Siti Alawiah dengan kerjasama fasilitator yang lain. Hadiah bagi menghargai kanak-kanak yang dapat memberikan kerjasama yang baik diberikan kepada mereka dari masa ke semasa. Pada akhir sesi ‘ice-breaking’ ini semua kanak-kanak dihadiahkan dengan button badge ‘Saya Anak Malaysia’ yang direka khas oleh IKRAM Junior Putrajaya.

Lebih kurang jam 10.00 pagi, semua peserta dan para petugas berehat dan menikmati juadah makan. Pelbagai juadah disediakan bagi memperkenalkan kanak-kanak kepada kepelbagaian makanan dan minuman di Malaysia ; mihun goreng, nasi lemak, mi goreng, kek, karipap, epal, air soya dan teh.

Seterusnya, para peserta dibahagikan kepada dua kumpulan tahap iaitu Tahap 1 bagi kanak-kanak usia 5 – 9 tahun dan tahap 2 bagi kanak-kanak usia 10 – 12 tahun bagi mengikuti aktiviti kuiz spontan berkaitan pelbagai budaya dan kaum di Malaysia. Kuiz ini dikendalikan oleh IKRAM Setiawangsa Saudari Najwa, Suria dan Fatimah.

Program diteruskan lagi dengan aktiviti berbeza mengikut tahap di mana tahap 1 beredar ke ruangan yang berlainan di premis berkenaan. Kanak-kanak tahap 1 dibahagikan pula kepada 5 kumpulan dan menjalankan 3 aktiviti yang menarik  iaitu Mari Mengenal Budaya Kaum, Cari Jom Cari dan Mewarna.

Manakala kanak-kanak tahap 2 pula dikehendaki meyediakan 100 buah bungkusan berisi pelbagai keperluan harian untuk diedarkan kepada kanak-kanak daripada keluarga yang susah di kalangan komuniti yang berhampiran dengan premis dan perkampungan setinggan India di Kampung Fajar, Jalan Batu 8, Hulu Kelang.

Antara barang yang terkandung dalam bungkusan tersebut adalah mihun, minyak, tepung, maruku, alat tulis, snek dan lain-lain selain pamflet IKRAM Junior WP dan pamflet Pertubuhan Pendidikan Membangun Bersama Bahasa Tamil.

Sebanyak 30 bungkusan akan diedarkan sendiri oleh Pertubuhan Pendidikan Membangun Bersama Bahasa Tamil di sekitar premis. Manakala 70 bungkusan lagi akan diedarkan oleh peserta IKRAM Junior WP di Kampung Fajar.

Majlis penyampaian hadiah disempurnakan oleh Ustazah Sallawahiu Mohd Salleh sebagai Timbalan Ketua Wanita WP, juga sebagai wakil IKRAM Junior Pusat. Manakala sebagai menghargai NGO yang bekerjasama, pihak IKRAM Junior WP turut berbesar hati menyumbangkan buku-buku cerita hasil sumbangan kanak-kanak IKRAM Junior WP dan wang tunai sebanyak RM100 bagi kegunaan premis.

Kanak-kanak turut dibekalkan dengan ‘door-gift’ berbentuk alat tulis, buku nota dan snek sebelum mula bergerak ke Kampung Fajar. Walaupun hujan mula turun dengan agak lebat, kanak-kanak tetap teruja untuk menyerahkan ‘hadiah’ yang telah mereka sediakan tadi kepada mereka yang memerlukan di Kampung Fajar.

Keadaan hujan lebat dan ketiadaan dewan atau tempat yang sesuai memaksa kanak-kanak IKRAM Junior untuk menyampaikan hadiah-hadiah yang disediakan di dalam kuil utama Kampung Fajar. Kelihatan kanak-kanak Kampung Fajar bersama penjaga mereka sangat teruja menerima kehadiran kami.

Mereka telah menunggu seawal 11.00 pagi walaupun telah dimaklumkan untuk menunggu kami hanya pada 12.30 tengah hari. Bagi memudahkan pengagihan hadiah, pihak urusetia telah mengedarkan ‘kupon hadiah’ kepada penduduk yang layak menerima hadiah 2 hari sebelum program ini berlangsung.

Komuniti Kampung Fajar sangat mengalu-alukan dan menghargai kehadiran ahli IKRAM Junior. Mereka turut menjemput kami untuk berkunjung ke kampung mereka lagi pada masa-masa akan datang di samping tidak akan menolak sekiranya kami ingin bekerjasama dengan mereka dalam pelbagai aktiviti.

Tergambar jelas keletihan di wajah kanak-kanak IKRAM Junior, walaupun begitu mereka tetap kelihatan gembira. Sekalung penghargaan kepada semua penggerak IKRAM Junior WP dan para dermawan yang membantu melancarkan program ini. Semoga kelangsungan dan kejayaan program silang budaya ini mampu mengekalkan keharmonian antara kaum di Malaysia, insya-Allah.

IKRAM Junior – Giat Bermanfaat, Generasi Hebat

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Tajaan untuk anak yatim Iraq dibuka

“Mereka memerlukan sokongan dan bantuan agar mereka mampu meneruskan kehidupan dengan lebih baik,” ujar MyCARE.

Berikutan konflik bersenjata dan serangan ke atas Iraq oleh gabungan kuasa beberapa negara sekutu yang dipimpin Amerika Syarikat sejak tahun 2003 telah menyebabkan ramai rakyat Iraq yang terbunuh hingga menyebabkan ramai wanita menjadi janda dan anak-anak kecil menjadi yatim.

Justeru itu, MyCARE menyeru kepada semua yang lebih bernasib baik untuk berperanan memberikan santunan terhadap anak-anak yatim ini.

“Ayuh sebar dan luaskan Program Penajaan Anak Yatim MyCARE ini agar kita dapat sama-sama mencipta masa depan yang lebih baik untuk anak-anak ini.”

Sebelumnya, MyCARE telah menaja seramai 3,593 anak yatim dari Palestin, Syria, Rohingya dan Filipina sejak tahun 2010.

Selain tajaan bulanan atau tahunan, MyCARE juga menerima tajaan umum melalui Tabung #Orange4Orphan.

Borang atas talian untuk tajaan anak yatim boleh didapati di pautan http://bit.ly/JomTaja

Maybank Islamic: 5515 7500 4299 Bank Islam: 1209 2010 0349 04 CIMB: 8602 135 592

Pembayaran tajaan secara atas talian juga boleh dibuat melalui pautan https://www.billplz.com/taja-anakyatim.

Sila sertakan rujukan sumbangan : Anak yatim ATAU #care4orphan ATAU #orange4orphan.

Bukti pembayaran boleh dihantar kepada MyCARE melalui e-mel account@mycare.org.my atau Whatsapp: 013-7444760.

Untuk maklumat lanjut, sila hubungi Pn Raimi Sayuti / Pn Norlela Hussin: 03-89412341 / 013-7444760.


‘Cintai Alam, Cintai Allah’ hayati keindahan flora dan fauna

Program ini mempunyai objektif untuk melihat dan mengambil pengajaran daripada nikmat yang Allah berikan kepada manusia melalui penciptaan kehijauan alam, flora dan fauna di samping memikirkan kesan jika nikmat Allah ditarik balik serta menanamkan nilai bersyukur terhadap nikmat yang Allah berikan.

Para peserta berusia antara 5-12 tahun yang bersama dalam pengembaraan ini turut disertai oleh lapan orang ibu bapa serta 14 orang fasilitator dan urusetia. Empat orang fasilitator dari FRIM turut bersama sebagai pemandu pelancong, meneroka khazanah alam bersama anak-anak IKRAM Junior.

Program dimulakan dengan berkumpul, sarapan pagi dan mendaftar di Sekolah Rendah Islam Al-Amin Kuala Lumpur dan sebanyak dua buah bas bertolak ke FRIM membawa para peserta.

Di FRIM, rombongan IKRAM Junior disambut oleh para fasilitator dan pemandu pelancong untuk memulakan eksplorasi “Nature Walk”, melalui Kolam Ikan yang menempatkan ikan gergasi seberat 200 kilogram, diikuti dengan eksplorasi ke dalam Muzium FRIM yang menunjukkan pelbagai khazanah, seterusnya meneroka alam melalui denai “Keruing Trail”.

Selesai “Nature Walk”, para peserta berhenti di surau dan berehat serta menunaikan Solat Dhuha, diikuti dengan sesi interaksi dan maklumbalas, nasyid tema program serta makan tengahari. Para peserta IKRAM Junior bertolak pulang pada jam 12.45 tengahari.

Semoga program ini mencapai objektif serta mengisi waktu anak-anak pada musim cuti sekolah dengan perkara yang bermanfaat dan gembira, insya-Allah.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…